Ўзбекистонлик ҳарбийлар Аляскадаги (АҚШ) «Black Rapids» ўқув полигонида машқ қилмоқдалар. (АҚШнинг Ўзбекистондаги элчихонаси)\nТОШКEНТ – Америка Қўшма Штатлари ва Ўзбекистон йил бошидан бери ўтказилган қатор ўқув машғулотлари, учрашувлар ва муҳокамалар доирасида навбатдаги қўшма ҳарбий машғулотни якунладилар.\nИкки мамлакат қуролли кучлари ўртасидаги муносабатларнинг янги даври январь ойида, Ўзбекистон махсус кучлари ва АҚШ миллий гвардияси илк маротаба Миссисипи штатининг Кемп Шелби шаҳрида қўшма машқлар ўтказиши ортидан бошланган эди.\nЎзбекистон ва АҚШ ҳарбийлари ўртасидаги муносабатлар август ва сентябрь ойларида бир қатор ўзаро ташрифлар билан давом этди.\n9-10 сентябрь кунлари Миссисипи миллий гвардияси подполковниги Бред Хоу бошчилигидаги АҚШ ҳарбий делегацияси вертолёт учувчилари малакасини ошириш мақсадида Ўзбекистонга ташриф буюрди. 10 сентябрь куни америкалик ва ўзбекистонлик учувчилар биргаликда парвозларни амалга ошириб, Тошкент яқинидаги Чирчиқ гарнизонида ўтган машғулотларда иштирок этдилар.\n10 сентябрь куни Ўзбекистонга ташриф буюрган АҚШ ҳарбий-ҳаво кучлари делегацияси учувчилар билан қўшма машғулотлар ва парвозларда иштирок этди. (Ўзбекистон мудофаа вазирлиги)\nАҚШ вакилларига ўзбекистонлик учувчилар таркибининг тайёргарлик даражаси, жумладан тоғли ҳудудлар оша унча юқори бўлмаган баландликдаги мураккаб парвозлар намойиш этилди, дея хабар беради Ўзбекистон мудофаа вазирлиги.\n«Биз Ўзбекистон ҳарбий ҳаво кучлари учувчиларининг раҳбарлигида парвозларни амалга оширдик. Айтиш керакки, улар юксак парвоз маҳоратини намойиш этишди», деб айтган Хоу Ўзбекистон мудофаа вазирлигининг хабарига кўра. «Бу миссисипилик учувчиларимиз учун ҳақиқий маҳорат дарси бўлди. Бизнинг машғулотларимиз деярли текис ерларда бўлиб ўтмоқда, шу боис сиздаги тажриба учувчиларимизнинг тайёргарлигини яхшилашда катта аҳамиятга эга.»\nМашғулотлар чоғида АҚШ ҳарбий хизматчилари Ўзбекистон ҳарбий ҳаво кучлари ва ҳаво мудофааси кучлари раҳбарияти билан учрашди.\nШунингдек, АҚШ вертолётлар ва транспорт авиацияси мутахассислари турли иқлим шароитлари, тоғ ва чўл ҳудудлари, айниқса тунги вақтдаги парвозлар билан боғлиқ муаммоларни муҳокама қилдилар, деб хабар беради Ўзбекистон мудофаа вазирлиги.\n«Биз, шубҳасиз тарих яралишига гувоҳ бўлмоқдамиз», дейди тошкентлик сиёсатшунос Валерий Хон нашр билан суҳбатда. «Икки мамлакат ҳарбийлари 2005 йилда АҚШнинг Хонободдаги базаси ёпилгандан кейин кўп йиллар давомида алоқа қилмадилар. Ўзбекистон минтақада хавфсизликни самарали таъминлаш учун халқаро шериклар ёрдамига муҳтож.»\nАвгуст ойи бошида АҚШ ҳарбий тиббиёт мутахассислари делегацияси Ўзбекистон мудофаа вазирлигининг марказий ҳарбий клиник госпиталида амалий машғулотлар ўтказган эди.\n26-29 август кунлари бўлиб ўтган тренинг жанговар жароҳатлар билан ишлашни ҳам ўз ичига олди.\nАвгуст ойида ҳам АҚШдаги полигонда яна бир ўзаро манфаатли тренинг ўтказилган.\n26-30 август кунлари Аляскадаги «Black Rapids» ўқув полигонига олти нафар ўзбекистонлик аскар ташриф буюрган, деб хабар берган Тошкентдаги АҚШ элчихонаси. Тоғли ҳудудда ўтган машқлар чоғида ўзбек ва америкалик аскарлар ҳарбий тажриба алмашдилар.\n«Ўзбекистон жамоаси ҳарбий альпинизм бўйича юксак маҳоратни намойиш эди ва бу машғулотларнинг муваффақиятли якунланишини таъминлади», дейилган баёнотда.\n«Тактика ва техникани солиштирар экан, икки жамоа ўртасидаги тажриба алмашинуви ўзаро тушуниш ва ҳамкорликни мустаҳкамлашга ёрдам берди», дейилади АҚШ армияси баёнотида.\nЎзбекистон мудофаа вазири ўринбосари, генерал-майор Азизбек Икромов бошчилигидаги ҳарбий делегация ҳарбий таълим ва икки давлатнинг таълим муассасалари ўртасидаги ҳамкорликни муҳокама қилиш мақсадида 9-13 сентябрь кунлари АҚШга ташриф буюрди.\n9 сентябрь куни Икромов АҚШ миллий мудофаа университети президенти ўринбосари Фриц Ругге билан учрашди. Томонлар зобитларни тайёрлаш ва ҳарбий тадқиқотлар соҳасида ҳамкорлик қилишга келишиб олдилар, Ўзбекистон делегацияси университет ва унинг инфратузилмаси билан танишди.\nДелегация, шунингдек, бир қатор расмийлар, жумладан АҚШ мудофаа вазирлигининг Яқин Шарқ ва Жанубий Осиё стратегик тадқиқотлар маркази раҳбари Терри Вольф, Америкалик конгрессмен Трент Келли ва Мудофаа вазирлиги котибиятининг Жанубий Осиё масалалари бўйича раҳбари Амер Латиф билан учрашган.\nДелегация, шунингдек, Пенсилвания штатидаги АҚШ армияси ҳарбий коллежига ташриф буюрди.\nҚўшнилар билан ҳарбий машғулотлар\nЎзбекистон армияси минтақавий хавфсизликни таъминлаш йўлида нафақат узоқ хориждаги шериклар, балки яқин қўшнилари билан ҳам ҳамкорликни кенгайтирмоқда.\n«Сўнгги вақтларда Марказий Осиё мамлакатлари ҳарбий хизматчилари йилига бир неча марта қўшма машғулотлар ўтказмоқдалар», дейди сиёсатшунос Хан. «Алоқалар мустаҳкамланди, бу эса ижобий ўзгариш.»\n10 сентябрь куни Ўзбекистондаги Чирчиқ полигонида қозоқ ва ўзбек ҳарбий бўлинмалари иштирокида «Қалқон-2019» машқлари ўтказилди.\nЎзбекистон мудофаа вазирлигига кўра, машқлар халқаро терроризмга қарши курашда жанговар тайёргарликни ошириш ва тажриба алмашишга хизмат қилади.\n16-21 сентябрь кунлари Наманган вилоятида «Марказ-2019» йирик қўмондонлик-штаб машғулотлари бўлиб ўтди, унда Қозоғистон, Қирғизистон, Тожикистон, Покистон ва бошқа давлатларнинг аскарлари ва зобитлари иштирок этдилар.\nАҚШ биз учун устувор. Асосийси, фашист Россиядан узоқроқ бўлиш.


03 июл 2022, Тошкент вақти: 10:37\nРўйхатда Ўзбекистонга 177 мамлакат орасида 22-ўрин берилган ва бу кўрсаткич Марказий Осиё давлатлари орасида таназзулга юз тутиш даражаси бўйича энг юқори кўрсаткичдир. Рўйхат бошида эса Судан, Ироқ, Сомали, Зимбабве, Чад, Конго, Афғонистон кабилар турибди.\nҲисоботда даражаланган мамлакатлар тўрт рангдаги жадвалда жойлаштирилган. Қизил рангли жадвал, яъни хавотир уйғотадиган мамлакатлар рўйхатига 32 давлат қатори Ўзбекистон ҳам кирган.\nҲисобот муаллифларидан бўлган Халқаро тинчлик жамғармаси тадқиқотчиси Марк Лукаснинг айтишича, Ўзбекистоннинг таназзулга юз тутиш даражаси юқори бўлган давлатлар сирасига киритилиши, энг аввало, у ердаги инсон ҳуқуқлари вазияти билан боғлиқ.\n“Ўзбекистонда инсон ҳуқуқлари вазияти ниҳоятда ёмонлашди. Кўплаб ҳуқуқ ҳимоячилари ва демократия ташвиқотчилари қамалди ва халқаро ҳамжамиятни бу жуда хавотирга солмоқда”, - дейди Марк Лукас.\nЎтган йили Ўзбекистон рўйхатда 23-ўринда эди.\n“Таназзулга юз тутиш даражасини акс эттирувчи индекс - рўйхат сиёсий, иқтисодий, ҳарбий ва ижтимоий каби ўн икки мезон асосида тузилди. Хусусан, демографик вазият, қочқинлар мавжудлиги, инсон ҳуқуқлари омили, махсус хизматларнинг қуввати ва назорат этилиш имконияти, давлат элиталарининг якдиллиги ва ташқи омиллар, яъни хорижий истило хавфи эътиборга олинди. Ўзбекистон мисолида қонун устиворлиги заифлиги, инсон ҳуқуқларининг вазияти, хавфсизлик кучларининг сиёсий тизимдаги роли ва бир ҳовуч сиёсий элитанинг мавжудлиги давлатчиликка таҳдид омиллари сифатида кўрилади ва икки йил аввалги Андижондаги қонли воқеалари бунга яққол мисолдир”, - деди Марк Лукас.\nЎзбекистонда ҳукумат юргизаётган репрессив сиёсат ўзгача фикрни яширин ҳаётга ҳайдаган. Мухолиф партияларга йўл берилмаётгани радикал диний оқимлар сафларини кенгайтирмоқда. Бугун эса Ўзбекистонда ҳукумат ислом экстремизми хавфи қаршисида қолган.\n“Зўравон исломий гуруҳларга қарши курашмоқ керак, аммо бу борада Ўзбекистон тутган йўл халқаро ҳамжамият хавотирларига сабаб бўлмоқда. Шу боис, биз Ўзбекистонни таназзулга юз тутиш даражаси юқори бўлган давлатлар сирасига киритдик”, - дейди Марк Лукас.\nБўҳронларнинг олдини олиш халқаро гуруҳи вице президенти Алан Делетроз ҳам Ўзбекистон ҳукумати юргизаётган репрессив сиёсат беқарорлик учун хамиртуруш эканини айтади.\nУнинг сўзларига кўра, Ўзбекистонда аҳоли сиёсий эркинликлардан маҳрум ва айни пайтда ижтимоий танг аҳволда. Бу эса беқарорликлар учун идеал рецептдир.\n“Ўзбекистондек давлатда фуқаролар бошқа давлатлардаги каби парламент орқали фикр билдириш, ҳукуматга эътироз билдириш ҳуқуқларидан маҳрум этилган экан, бундай фуқаролар учун фақат бир йўл қолади. У ҳам бўлса экстремизм ва хуфёна сиёсий ҳаракат. Бу эса ҳақиқатан ҳам мамлакат учун хатарлидир”, - дейди Алан Делетроз.\nМарк Лукас эса Ўзбекистондаги ўта репресив ҳукумат мамлакатдаги нобарқарорликлар учун масъуллигини таъкидлади ва ҳукумат мухолифатга нисбатан қатағон сиёсатни тўхтатмас ва инсон ҳуқуқларини ҳурматламас экан, вазият ёмонлашиб бораверишини билдирди.\nРўйхатда Марказий Осиёда инсон ҳуқуқлари бўйича энг ёмон кўрсаткичларга эга бўлган Туркманистон 43-поғонада ва бу Туркманистондаги вазият Тожикистон ва Қирғизистонга қараганда барқарор экани белгисидир.\n“Туркманистонда ҳам инсон ҳуқуқлари муаммолари талай ва бу давлат демократик бошқарувга эга эмас. Шундай бўлса-да, бу давлатда вазият Ўзбекистондагига қараганда барқарорроқ кўринади”, - дейди Марк Лукас.\nТаназзулга юз тутиш даражаси бўйича Тожикистон 39-ўринда. Қирғизистон эса Туркманистондан икки поғона баланд, яъни 41-ўринда. Қозоғистон эса минтақадаги таназзулга юз тутиш даражаси энг паст бўлган давлат сифатида 103-учинчи ўринга қўйилган.\nТаназзулга юз тутиш даражаси энг кам бўлганлар эса Скандинавиянинг уч давлати - Норвегия, Финляндия ва Швециядир.


UzAuto Motors компаниясига тегишли автопарк ҳайдовчилари иш ташлаш уюштирмоқчи бўлди - Anhor\nAnhor Все посты UzAuto Motors компаниясига тегишли автопарк ҳайдовчилари иш ташлаш уюштирмоқчи бўлди\n«UzAutomotors» компаниясига қарашли автотураргоҳ ҳайдовчилари норозилик сифатида иш ташлаш қилмоқчи бўлишди, деб ёзади “Хабар” нашри.\nАндижонлик блогер Отабек Нуриддинов «UzAutomotors» компанияси автотураргоҳидан тўғридан-тўғри трансляция қилган. Унда ишчилар ойликлари бир неча баравар қисқартирилиб юборилгани, мурожаатлари эса бир неча ойдан буён инобатга олинмаётгани сабаб норозилик сифатида иш ташлаш уюштирмоқчи бўлишаётгани айтилади.\n«20 000 сўм ойлик тушган, ака. Шунчалик ҳам бўладими? Ишонасизми, 450 сўм ойлик тушганлар ҳам бор. Хоразмгача трейлер ҳайдаб машина ташиганман. 20 000 сўм ойлик ҳам тўлайдими, ахир?! Оилада ёлғиз боқувчиман», – дейди ишчилардан бири.\n«Биз раҳбариятдан норозимиз. Уларни ўзгартириш керак, ишчилар ҳақида қайғурмайди. Беш ойдан бери ойлик олмай ишлаяпмиз. Кечасию кундузи тинмай ишлатишяпти, аммо ойликлар ҳақида гапирсак, биров бизни эшитмайди», – дейди ишчилар.\nБу борада UzAuto Motors компанияси расмий баёнот билан чиқди, унга кўра айни вақтда компанияда иш ҳақидан қарздорлик мавжуд эмас.\n«Жорий йилнинг февраль ойи учун иш ҳақи ўтган ойнинг 20 санасида аванс тариқасида, март ойининг 5 санасида тўлиқ тўлаб берилган. Ходимнинг иш ҳақидан унинг ёзма аризасига асосан кредит тўловлари ҳамда суд қарорига асосан мажбурий ундирув амалга оширилган», – дейилади хабарда.\nУшбу мурожаат юзасидан шу куннинг ўзида компания масъул вакиллари ҳамда Андижон вилояти ҳокимлиги, вилоят бандликка кўмаклашиш бошқармаси ходимлари иштирокида ҳайдовчилар билан очиқ мулоқот ўтказилиб, унда “UzAutomotors” АЖ томонидан иш ҳақини тўлиқ ҳисоблаб тўлаб берилганлиги, компания томонидан бирор-бир асоссиз ушланмалар амалга оширилмаганлиги, шунингдек ишчи-ходимларга яратилган ижтимоий ҳимоя пакети яъни, транспортда ишга келиб-кетиши, махсус кийим-бош билан таъминланиши, овқатланиши, тиббий кўриклари учун тўловлар компания ҳисобидан амалга оширилаётганлиги тушунтириб берилди.


Кун мавзулари, 10 декабр 2010\nжума 10 декабр 2010\nМуҳаммад Содиқ Муҳаммад Юсуф: Китобларим маън қилингани йўқ!\nФарғона.ру, Ҳаракат.нет каби бир нечта Интернет нашрлари Ўзбекистонда Муҳаммад Содиқ Муҳаммад Юсуфнинг китоблари чоп этилишига тақиқ қўйилгани ҳақида хабар тарқатишди. Бироқ Шайх Муҳаммад Содиқ Муҳаммад Юсуфнинг ўзи Озодлик билан суҳбатда бу хабарни бутунлай инкор қилди.\nБритания шаҳзодаси Майкл Тошкентга келди\nТошкентга 8 декабр куни Британия Кент графлиги Шаҳзодаси Майкл етакчилигида инглиз тадбиркорларлари делегацияси келди. Шаҳзодаси Майкл савдо ва саноат бўйича Ўзбекистон-Британия кенгаши йиғилишида қатнашади ва Ўзбекистон парламенти вакиллари билан учрашади.\nЎзбекистон аҳолиси меҳнатга лаёқатли қатламининг 5,6 фоизи ишсиздир. Мамлакатдаги ишсизлик кўлами тўғрисидаги бу маълумотни Ўзбекистон президенти республика Конституцияси қабул қилинганининг 18 йиллигига бағишланган тантанали маросимда маъруза қилаётиб эълон қилди.\nЎзбекистонда кўришга тавсия этилмайдиган фильмлар сони кўпаймоқда\n"Ўзбеккино" миллий агентлигига кўра, Ўзбекистонда намойиш этилиши, кўпайтирилиши ва сотишга тавсия этиб бўлмайдиган деб топилган фильмлар рўйхати бу йил 744 тага етган. Ваҳоланки, беш йил аввал бундай фильмлар сони иккитагина эди.\nЎқишга пул тўлагандан даромад солиғи олинмайди\nЎзбекистонда ўзи ва фарзандлари ўқиши учун олий ўқув юртига пул тўлаган кишилар даромадидан солиқ олинмайди. Мазкур тартиб 2011 йилнинг 1 январидан бошлаб жорий этилиши кутилмоқда.\nҲаққини талаб қилган мардикор қулоғидан айрилди\nРоссияга иш излаб борган ўзбекистонликлардан бири Краснодарда ўриснинг машинаси тагида қолиб бир ўлимдан қолгани ҳақида гапирган бўлса, бошқаси ўз ҳамюрти қўлида ишлагани, ҳаққини талаб қилганда эса қулоғидан айрилганини ҳикоя қилиб берди.\nИслом Каримов яна Москвага таъзим бажо келтиради...ми?\nПрезидент Ислом Каримов 10 декабр куни Москвада ўтадиган Коллектив хавфсизлик шартномаси ташкилоти ҳамда МДҲ саммитларида иштирок этади. Каримов КХШТнинг кейинги икки йилдаги саммитларию бошқа тадбирларида қатнашмай келаётгани инобатга олинса, Кремлнинг Тошкент раҳбари билан гаплашадиган муҳим гаплари тўпланиб қолганини тахмин қилиш мумкин.\nТадбиркорлар тадбиркорлар йилини умид билан кутишмоқда\nЎзбекистон президенти Ислом Каримов мамлакат Конституцияси қабул қилинганининг 18 йиллигига бағишланган тантанали мажлисда маъруза қилар экан, 2011-йилни "Кичик бизнес ва хусусий тадбиркорлик йили", деб эълон қилди. Ислом Каримов ўз маърузасида мажлис аҳлига уқдиришича, келаси йили кичик бизнес вакилларига ва хусусий тадбиркорларга кенг имкониятлар берилади.\n"Бахт қомуси қачон бахтдан дарак беради?"\nЎзбекистон Конституцияси қабул қилинганига 18 йил бўлди. Ўтган йиллар давомида ўзбекистонлик фуқароларнинг конституциявий ҳуқуқлари қанчалик таъминланди? Нега Ўзбекистон Асосий қонунида кафолатланган ҳуқуқлар ҳаёт воқеълигига тўғри келмаяпти? Бу саволларга жавоб олиш учун ҳуқуқшунос ёки сиёсатчини суҳбатга тортмадик.\nКаримов 2011 йил номини эълон қилди\nЎзбекистон конституцияси қабул қилинганлигининг 18 йиллиги муносабати билан ўтказилган йиғилишда 2011 йилни "Кичик бизнес ва тадбиркорлик" йили дея эълон қилди.


Журналист хотиралари: Ислом Каримов қандай инсон эди? | Fayzbog.uz\nЖурналист хотиралари: Ислом Каримов қандай инсон эди?\nТаниқли журналист Муҳаммаджон Обидов Ўзбекистоннинг биринчи президенти Ислом Каримовни хотирлади.\nШу кунларда Ислом Каримов вафотига бир йил тўлмоқда. Менга тақдир илтифот кўрсатиб, бу улуғ зот ёнида бир неча йил давомида телемухбир сифатида ҳамроҳ бўлиш насиб этган. Билмадим, яна қайси мухбирнинг исмини айтиб чақирган, лекин Ислом ака ҳар доим «Муҳаммаджон, …» дея саволга, суҳбатга тутар эди мени. Биринчи марта шундай бўлгандаёқ Президентнинг менга бўлган самимий, ишончли муносабати унинг атрофидаги Давлат маслаҳатчилари, Бош вазир ўринбосарларига ёқмаганини сезганман. Аниқроғи «сездиришган». Ҳали пахта, ғалла далалариди, қурилиш майдонида, саноат корхонасида бўладими, Ислом ака бир-бир атрофидагилар орасидан мени кўз қараши билан излаб топар ва яна исмимни айтиб мурожаат қиларди (Бу лаҳзалар ўнлаб видеотасмаларда сақланиб қолган). Бу унутилмас учрашувлар, суҳбатлар, тарихий воқеалар ҳақидаги сатрларни чоп этиш вақти ҳам келиб қолар… Лекин мен шундай қутлуғ кунларда бу инсондаги ўзгалар фикрини тинглаш, агар таклиф асосли бўлса, унга қулоқ тутиш фазилати ҳақида ўз ҳаётимда кўрганларимни ўртоқлашмоқчиман.\n— Ўтир,- деди у жаҳл билан. – Шоҳимардонда шундай фожиа рўй берибди-ю менга бу ҳақда ўз вақтида айтишмади. Мен Президент бўла туриб 114 нафар фуқаро ҳалок бўлсада, мамлакатда мотам эълон қилмасдан бу ерга икки кун ўтиб келдим!\n— Атрофимдагилар хақиқатни гапирмаса, сен вақтида телевизорда кўрсатмасанг, мен хақиқий аҳволни қандай билай, гапир!!!\n— Мен кимга ишонай? Қобилжон саккиз ойдаёқ қочиб кетди (Бош вазир ўринбосари бўлиб ишлаган Қобилжон Обидовни назарда тутарди президент). Фарғона вилояти ҳокими Мўминовни … тавсияси билан қўйгандик. Ишончни оқламади,-деди Президент. Кейин менга бироз тикилиб турди-ю,\nМен яна индамай туравердим. Қолаверса матбуот котиби оёғимни босиб қўйди. Бу «гапирма» дегани эди.\nБу гал сабрим чидамади. Вилоятдаги вазият, раҳбар кадрлар ҳақида ўзим билган ва тўғри деб ҳисоблаган фикрларни очиқ ойдин тўкиб солдим. Ва охирида:\nТрапдан тушдик. Ислом ака машинасига ўтириётиб яна мени олдига чақирди.\n— Сен кимсанки, Президентга маслаҳатчилик қиласан!, дейишарди дағдаға билан.\nҲар гал Президент атрофидагилар, жумладан юқорида тилга олинган ҳолатларда ҳамроҳ журналист фикрини инобатга олганди. Мен билган (1991-2005 йиллар) Ислом Каримов шундай инсон эди. Вақти келиб мен билган, иштирок этган воқеалар кундалигини чоп этиш ҳам насиб қилар. Лекин такрор айтаман, Ислом акада суҳбатдошини сабр билан тинглай олишдек ҳаммага насиб этмаган инсоний фазилат мавжуд эди. Илоё охиратлари обод бўлсин.\nИжтимоий тармоқлар тарихига назар\nКейинги йиллар негалир куринмай колдилар М. Обидов.\nОбидовни олиб ташлашган ишдан\nБу кишиям уз пайтида ута этиборда булиб ишлаганлар , яхши журналист, езмабсизларда Президент олиб ташлаган деб .Хамма нарсани бир одам узи бажара олмайди атрофдагиларга екмай колса кириб емонлайверади, охири бир караб куйингларчи дейишини кутиб бира тула караб куйишади ., кейин жавоб топа олмай юраверасан .Уша пайитлар айрим журналистлар , хам Ахборотдан келдим деб куп нотугри ишларниям килишган .


ТДТУ талабаси йўлларни ёритишда фойдаланишга мўлжалланган шамол генератори ишлаб чиқди\n22:10 / 28.10.2015\nАбу Райҳон Беруний номидаги Тошкент давлат техника университети талабаси Сарвар Усмоналиев магистраль йўлларни электр энергияси билан ёритишга мўлжалланган қурилма яратди. Бу қурилма шамол ёрдамида ишлайди ва шамол генератори деб номланади. Бу ҳақда УзА хабар берган.\nГенератор асосан автомобиллар серқатнов бўлган йўллар четига, ер сатҳидан 4-5 метр баландликка ўрнатилади. Йўлда ҳосил бўлаётган шамол қурилманинг ишлашига ва электр энергияси ишлаб чиқишига туртки беради.\nСарвар Усмоналиев жорий йилда “Юрт келажаги” республика кўрик-танловининг Тошкент шаҳар босқичида ғолибликни қўлга киритган.\nАбу Райҳон Беруний номидаги стипендия соҳиби Акбаржон Анваров ҳам янгилик яратишга иштиёқи баланд ёшлардан ҳисобланади.\n– Юртимизда турли ўсимлик қолдиқларини қайта ишлаб, янги маҳсулот олиш учун бой захира мавжуд, – дейди А.Анваров. – Мен устозларим кўмагида ғўзапояни қайта ишлашга мўлжалланган қурилма яратиш устида изланишлар олиб бордим. Ниҳоят яратилган қурилма орқали ғўзапояни қиздириш орқали ундан ёқилғи олишга муваффақ бўлдик. Биз уни пистакўмир деб атадик ва уни қишлоқ жойларда иситиш мақсадида қўллаш мумкин. Эътиборлиси, бу ёқилғи бошқа ёқилғилардан анча арзон тушади.\nМазкур ишланма жорий йилда ўтказилган Республика Инновацион ғоялар ва лойиҳалар ярмаркасида намойиш этилиб, олимлар ва иштирокчиларнинг эътиборига сазовор бўлди. Шу боис ушбу ихтирони жорий йилда амалиётга татбиқ этиш устида иш олиб борилмоқда.


Ўзбекистонда «Муҳаммад: Афғонда унутилган» деб номланган 8 млрд сўмлик фильм суратга олинади - - - www.Voydoda.com - Развлекательный портал -\n02 Сен 2017(22:56)\nАктёр ва режиссёр Муҳаммад Али Искандаров қиймати 8 миллиард сўмни ташкил қиладиган «Муҳаммад: Афғонда унутилган» деб номланган фильмни суратга олади. Бу ҳақда Муҳаммад Али Искандаров журналист Феруз Муҳаммадга маълум қилди.\nЖуда ҳам катта масштабли лойиҳани бошлаш арафасида турибмиз. Мазкур фильм дунёвий стандартларда суратга олиниши мўлжалланаётган бўлиб, дунё бозорларига олиб чиқиш мақсад қилинган. Фильм бюджети ҳам жуда катта, тахминий бюджети 8 миллиард сўмни ташкил қилади. Балки 8 миллиард сўмдан ҳам юқори қийматда бўлар ёки унча маблағ сарфланмаслиги ҳам мумкин. Чунки ҳали тўла ҳисоб-китоб қилинмаган айрим жиҳатлари ҳам бор. Фильм юртимизнинг кўплаб вилоятларида суратга олиниши режалаштирилган. Фильм учун Афғонистон қишлоғига ўхшатиб катта қишлоқ қурилади. «Муҳаммад: Афғонда унутилган» фильмининг ғояси ўзимга тегишли бўлиб, фильм сценарийсини Икром Шодиев, Феруз Саъдиевич, Жасур Исоқовлар билан биргаликда ёздик. Суратга олиш ишлари 2018 йилнинг февраль ойидан бошланади.\nМуҳаммад Али Искандаров, актёр ва режиссёр\nБунга қадар «Ўзбеккино» миллий агентлиги буюртмасига биноан суратга олинган «Барон» фильми учун 1,5 миллиард сўм, «Ойқиз эртаги» фильмига эса 1,6 миллиард сўм сарфланган эди. «Муҳаммад: Афғонда унутилган» фильми эса хусусий кино студия томонидан суратга олиниши режалаштирилган бўлиб, фильмга ажратилган маблағ «Ойқиз эртаги» фильмининг харажатларидан беш баробар ортиқдир.\nТеги: Ўзбекистонда «Муҳаммад: Афғонда уну


Васила Иноятова Адлия вазирлигидан қўрқмайди\nХабарларга қараганда, Адлия вазирлиги Ўзбекистонда расман рўйхатдан ўтказилган икки мустақил инсон ҳуқуқлари ташкилотидан бири – “Эзгулик” жамиятини ўз низомига риоя этмаётганликда айблаб, расман огоҳлантирган.\n“Эзгулик” жамияти раисаси Васила Иноятованинг “Озодлик” мухбирига айтишича, у 2 феврал куни адлия вазири ўринбосари Пўлат Саматов ҳузурига таклиф қилинган. Унга жамият ўз низоми ва дастуридан четга чиқаётгани ва мавжуд қонунчиликни бузаётгани, агар бу хатти-ҳаракатлар давом эттирилса, вазирлик тегишли чора кўриши маълум қилинган.\nВ.Иноятованинг сўзларига қараганда, вазирлик бу айбловларни жамият томонидан 2 январь куни қамоқхонадан ўлиги олиб келинган Самандар Умаров ҳақида тарқатилган хабарга таяниб билдирган. Бу хабар С.Умаровнинг яқинлари берган маълумотларга таянилиб тарқатилган бўлиб, унда маҳбуснинг ўлими сабабларини холисона текширишга даъват бор эди. Вазирлик бу хабарни атайин нотўғри маълумот тарқатишга йўйган.\nВ.Иноятованинг таъкидлашича, “Эзгулик”ка қўйилаётган айблардан яна бири шуки, гўёки жамият аъзолари “Бирлик халқ ҳаракати” партиясининг рўйхатдан ўтказиши учун сохта имзо йиққан. Лекин аслида бундай бўлган эмас. Жамият сафида нафақат “Бирлик”, балки бошқа бир қанча партияларнинг ҳам аъзолари бор.\n“Бу огоҳлантиришни жамиятимизни қийноқлар сингари воқеаларга муносабат билдириш, мустақил манбаларга таяниб маълумот тарқатишдан тийилишга чақириш, деб ҳисоблаймиз. Агар бу фаолиятимизни давом эттирсак, ҳукумат бизга нисбатан кескин чора кўрар экан. Лекин бу усул билан бизни қўрқитиб бўлмайди”, - деди В.Иноятова.


Қирғизистонда қизни шов-шувли ўлдирганликда айбланувчига 23 йил қамоқ жазоси берилиши сўралмоқда\nБишкекдаги Свердлов туман судида Бурулай Турдаали қизининг ўлдирилиши иши бўйича 10 декабрь куни томонларнинг эшитувлари бўлиб ўтди.\nАсосий айбланувчи Марс Бодошев учун прокурор 23 йил қаттиқ режимли қамоқ жазоси берилишини сўрамоқда. Давлат айблови иккита айб - Бурулайнинг ўғирланиши ва уни ўлдириши бўйича Бодошевнинг айби исботланганини айтмоқда. Қизни ўғирлашда иштирок этган Акмат Сейитов учун прокурор 7 йил қамоқ жазоси берилишини сўради.\nБурулай Турдаали қизининг қотиллигида айбланувчиларнинг адвокати Жуматай Абдраҳманов баёнот бериб, Марс Бодошев ва Акмат Сейитовларнинг айби исботланмаганини таъкидлади ва уларнинг оқланишини сўради. Абдраҳмановнинг сўзларига қараганда, қотилликни содир этишда Бодошевнинг иштирокини исботловчи тўғридан тўғри далиллар йўқ. Барча айбловлар тахминлар асосида бўлиб, ҳар бир шубҳалар судланувчиларнинг фойдасига бўлмоқда, дейди адвокат.\nҲимоячининг фикрича, Марс Бодошев ва Бурулай Турдаали қизи ўзаро келишишган ва қизни ўғирлаш факти бўлмаган. Адвокат шунингдек, қизни Бодошев ўлдирганига шубҳа қилишини айтди, чунки гувоҳлар бўлмаган ва видеоёзувлар ҳам йўқ.\nСудлангувчилардан бирининг адвокати иштирок этмагани боис суд жараёни 11 декабрь куни давом этади.\n2018 йил 27 май куни Чуй вилоятининг Жайил ички ишлар бўлими биносида тиббиёт коллежининг талабаси 20 ёшли Бурулай Турдаали қизи ўлдирилди. Қотилликда никоҳга олиш мақсадида қизни ўғирлаб кетган Марс Бодошев гумон қилинмоқда. Милиция бўлимида қизни ўлдириш даражасида жароҳатлаган йигит кейинроқ ўзига ҳам жароҳат етказди.\nЮз берган ҳодиса жамиятда катта шов-шувларга сабаб бўлди, президент Сооронбай Жээнбеков ҳукуматга қотилликни диққат билан тергов қилишни топширди.\nСуд ўриндиғида икки киши ўтирибди. Асосий айбланувчи сифатида қизни олиб қочган ва ўлдирган Марс Бодошев кўрилмоқда. Унинг синфдоши Акмат Сейитов қизни ўғирлашда иштирок этганликда айбланмоқда. 9 октябрь куни суд мажлисида Бодошов Бурулай Турдаали қизини ўғирлаганини тан олди, бироқ қизни ўлдиргани борасидаги айбни тан олмаяпти.


Жоҳар Царнаевга айблов эълон қилинди\n05 декабр 2020, Тошкент вақти: 14:02\nАҚШ Адлия департаменти Бостон марафони чоғида портлаш содир этганликда гумонланиб қўлга олинган Жоҳар Царнаевга оммавий қирғин қуролини ишлатганлик айбини қўйилганини маълум қилди.\nАгар айби исботланса, 19 ёшли Царнаев ўлим жазосига маҳкум этилиши мумкин.\nАдлия департаментининг душанба куни эълон қилган баёнотида айтилишича, Жоҳар Царнаев кучли портловчи моддалар ёрдамида бошқаларнинг мулкига атайин зиён етказганликда ҳам айбланмоқда.\nАввалроқ хабар берганимиздек, ҳибсга олиш амалиётида жароҳат олган Жоҳар Царнаев айни дамда оғир аҳволда Бостон касалхоналарининг бирида сақланмоқда.\nЖоҳар ва унинг акаси Темирлан Царнаевлар 15 апрел куни Бостонда икки портлаш уюштирганликда айбланмоқда. Портлашларда 3 киши, жумладан, 8 ёшли болакай ҳалок бўлган, 173 киши жароҳат олган эди.\nТемирлан Царнаев ўша куни полиция таъқибидан қочиб бораётган чоғида ўлдирилган.\nДушанба куни Бостон ва Массачуссетс штатидаги қатор шаҳарларда портлашлар қурбонлари бир дақиқалик сукут билан хотирланди.


30 Ноябрь 16:23\nNUR-SULTAN. Kazinform – Нур-Султан шаҳридаги ҚР Қуролли Кучларининг Миллий ҳарбий-ватанпарварлик марказида VII Республика «Айбын-2021»» ҳарбий-ватанпарварлик ёшлар йиғилишининг ёпилиш маросими бўлиб ўтди, деб хабар беради Kazinform мухбири.\nҚР Биринчи Президент куни ва Мустақиллиқнинг 30 йиллигига бағишланган «Егемен ел ертеңі – жас сарбаз» I Республика ёш ватанпарварлар форуми доирасида «Айбын-2021» ҳарбий-ватанпарвар ёшлар йиғилиши якунлари сарҳисоб қилинди ва ғолиблар тақдирланди.\nФорумининг асосий мақсади ёшларни ҳарбий-ватанпарварлик руҳида тарбиялаш борасидаги ишларни такомиллаштиришдан иборат. Форум доирасида онлайн форматдаги «Айбын-2021» VII Республика ҳарбий-ватанпарвар ёшлар йиғилишининг ёпилиш маросими ва ғолибларни тақдирлаш маросими бўлиб ўтади.\nТадбирга «Жас Сарбаз» республика болалар ҳарбий-ватанпарварлик ҳаракати вакиллари ҳар бир вилоятдан онлайн тарзда қўшилди. Форум давомида турли соҳаларда ўз ўрнини топиб, муваффақиятли таҳсил олаётган ватанпарвар ёшлар ўз ютуқларини кўрсатиб, ўз таклифларини билдиришди.\nФорумда Қозоғистон Республикаси парламенти депутатлари, Мудофаа, Таълим ва фан, Фавқулодда вазиятлар, Ахборот ва жамиятни ривожлантириш, Маданият ва спорт вазирликлари, Миллий хавфсизлик қўмитаси вакиллари иштирок этди.\n#Мустақиллик байрами #ҚР Таълим ва фан вазирлиги #ҚР Мудофаа вазирлиги #ҚР Ахборот ва жамиятни ривожлантириш вазирлиги


Тошкентда беш нафар талабанинг мурдаси топилди - xabar.uz\n28.02.2021 12:56 0 8121\nЖорий йил 27 февраль куни соат 20:50 ларда Юнусобод тумани, Фирдавсий МФЙ, Инжобод кўчаси, 61-уйда ижарада яшаб келган Тошкент ахборот технологиялари университети 2-босқич талабалари М.У., Р.С., Д.Ғ. ва Сингапур университети 2-босқич талабаси О.И. ҳамда Инҳа университети 1-босқич талабаси С.Х.,лар мурдаси номаълум моддадан ўткир заҳарланиш аломатлари билан топилган. Бу ҳақда Бош прокуратура матбуот хизмати хабар берди.\nСуд тиббиёт экспертизасининг 27 февраль кунги дастлабки хулосасига кўра, жабланувчиларнинг ўлими номаълум моддадан ўткир заҳарланиш натижасида юз берган.\nталаба Тошкент заҳарланиш


Расмий номи: "Энг яхши мактаб сайти – 2012" ва “Энг яхши мактабгача таълим муассасаси сайти-2012”кўрик-танлови Расмий кўмак\nНазвание Расмий номи: "Энг яхши мактаб сайти – 2012" ва “Энг яхши мактабгача таълим муассасаси сайти-2012”кўрик-танлови Расмий кўмак\n"Энг яхши мактаб сайти – 2012"\n“Энг яхши мактабгача таълим\nРасмий номи: "Энг яхши мактаб сайти – 2012" ва “Энг яхши мактабгача таълим муассасаси сайти-2012”кўрик-танлови\nРасмий кўмак: Тошкент шаҳар халқ таълими бош бошқармаси\n-Тошкент шаҳар Миробод туман халқ таълими муассасалари фаолиятини методик таъминлаш ва ташкил этиш бўлими\n-Таълим, фан ва маданият ходимлари касаба уюшмаси Миробод туман Кенгаши\nКўрик-танлов ҳақида маълумотлар Миробод тумани ХТМФМТТЭ бўлимининг расмий веб сайти: www.mirobod-xtmfmtte.zn.uz да ёритилади\n^ 1. Кўрик-танлов мақсади: Таълим муассасаларининг сайтларини яратиш ва тарғибот қилиш орқали ўқувчи,ўқитувчиларнинг ва тарбиячиларнинг ижодий фаоллиги ҳамда ахборот-коммуникация технологияларидан фойдаланишга қизиқишини ошириш.\n^ 2. Кўрик-танлов вазифалари\nМактаб ҳаётининг барча соҳаларига замонавий ахборот технологияларини жорий қилиш;\nТаълим муассасаларининг интернетдаги фаолиятига оммавий эътиборни жалб қилиш.\n^ 3. Кўрик-танлов қатнашчилари\nКўрик-танловда Tas-IX даги ва UZ домен зонасида рўйхатдан ўтган расмий сайтга эга бўлган умумий ўрта таълим мактаблари ва мактабгача таълим муассасалари қатнашиши мумкин.\n^ 4. Кўрик-танловни ўтказиш тартиби ва муддатлари\nКўрик-танлов 2 босқичда ўтказилади:\nI- босқич: 2012 йил 20 майдан 30 майгача- Кўрик-танловда қатнашиш учун талабномалар қабули ва таълим муассасалари жамоалари учун маслахатлар.\n^ II- босқич: 2012 йил 30 майдан 10 июнгача – Жюри аъзолари томонидан\nмактаб сайтларини баҳолаш ва ғолибларни аниқлаш.\n2012 йил 20 июн - Натижаларни эълон қилиш ва ғолибларни тақдирлаш маросими.\n^ 5. Жюри аъзолари\nКўрик-танловда қатнашган таълим муассасалари сайтларини баҳолаш учун, Таълим, фан ва маданият ходимлари касаба уюшмаси Миробод туман Кенгаши ва Миробод туман ХТМФМТТЭ бўлимининг масъул ходимлари ҳамда педагоглардан таркиб топган Ҳакамлар ҳайъати тузилади.\n^ 6. Мактаб сайтларини баҳолаш мезонлари\nСайтнинг ахборотга бойлиги\nСайтнинг таълимий қадр-қиммати\nМактаб жойлашган ҳудуд ҳақида этнографик, тарихий ва маданий соҳага оид маълумотлар\n^ 7. Аризаларни қабул қилиш тартиби\nАриза мактаб сайтининг кўрик-танловда иштирок этишини хоҳловчи ихтиёрий шахс томонидан юборилиши мумкин. Аризада қуйидагилар кўрсатилиши шарт:\nТаълим муассасасининг рақами, шаҳар, туман\nТаълим муассасасининг сайти веб-манзили\nТаълим муассасасининг раҳбарининг Ф.И.О.\nБоғланиш учун телефон рақами\nБоғланувчи шахс Ф.И.О.\nБоғланувчи шахс е-mail манзили\nСайт администратори (ишлаб чиқувчи)нинг Ф.И.О.\nСайт мазмунига маъсул шахснинг Ф.И.О. ва лавозими\nСайтнинг мақсади ва вазифалари\n- www.mirobod-xtmfmtte.zn.uz веб-саҳифасидаги махсус шаклда тўлдириш;\n- электрон почта орқали mirobod_xt@inbox.uz манзилига «Танлов- 2012» мавзули хатни ариза илова қилинган холда юбориш ёки Миробод тумани ХТМФМТТЭБга шахсан топшириш орқали бериш мумкин.\n8. ^ Кўрик-танлов мукофотлари\nТанловда биринчи, иккинчи ва учинчи ўринлар белгиланади.\nСовриндорлар Миробод тумани халқ таълими муассасалари фаолиятини методик таъминлаш ва ташкил этиш бўлимининг дипломлари ҳамда Таълим, фан ва маданият ходимлари касаба уюшмаси Миробод туман Кенгаши совринлари билан тақдирланадилар. Диплом ва мукофотлар мактаб раҳбарига ёки унинг вакилига берилади.\nТаклифлар учун манзил: mirobod_xt@inbox.uz\n^ 9. Низомни ўзгартириш тартиблари\nКўрик-танлов ташкилий қўмитаси ушбу Низомга қўшимчалар ва ўзгартиришлар киритиш ҳуқуқига эга.\nкўрик-танловининг туман босқичида иштирок этиш учун\nБ У Ю Р T М А\nМИРОБОД тумани ТОШКЕНТ шаҳри\nТаълим муассасасининг рақами _______________________________\nТаълим муассасасининг сайти веб-манзили ________________________________\nТаълим муассасасининг раҳбарининг Ф.И.О. ________________________________\nБоғланиш учун телефон рақами ________________________________\nБоғланувчи шахс Ф.И.О. ________________________________\nБоғланувчи шахс е-mail манзили ________________________________\nСайт администратори (ишлаб чиқувчи)нинг Ф.И.О. ________________________________\nСайт мазмунига маъсул шахснинг Ф.И.О. ва лавозими________________________________\nСайтнинг мақсади ва вазифалари ________________________________\nТаълим муассасаси разбари _______ Ф.И.Ш_________________________\nПресс-релиз “йилнинг энг яхши мактаби”\nРеспубликада йилнинг энг яхши мактабини аниқлаш, уларни қўллаб-қувватлаш, рағбатлантириш ҳамда тажрибаларни оммалаштириш мақсадида...\nЙилнинг энг яхши мактаб директори”, “Йилнинг энг яхши фан ўқитувчиси” кўрик-танловларини ташкил этиш ва ўтказиш тўғрисида\n“Йилнинг энг яхши мактаб директори” кўрик-танловини ўтказиш тўғрисида\nКўрик-танлов “Маҳоратли бошқарув-таълим самарадорлигини ошириш омили” шиори асосида ташкил этилади\n«Yangi intellekt-2013» энг яхши интеллектуал мулк объекти танлови тўғрисидаги низом I. Умумий қоидалар «Yangi intellekt»\n«Yangi intellekt» энг яхши интеллектуал мулк объекти танлови тўғрисидаги мазкур Низом (матнда кейинчалик “Низом” деб юритилади) энг...\n«Йилнинг энг яхши фан ўқитувчиси-2007» Республика кўрик-танловининг бошланғич таълим йўналиши\nОилавий аҳволи: Оилали турмуш ўртоғи Ахмедов Нурилло ошпаз, 3 нафар ўғли мактаб ўқувчилари\nЎзбекистон республикасида нодавлат мактабгача таълим муассасаси тўҒрисида н и 3 о м\nМактабгача таълимга қўйиладиган давлат талабларига мувофиқ аҳолига таълим хизматлари кўрсатиш нодавлат мактабгача таълим муассасасининг...\nПресс-релиз “Йилнинг энг яхши фан ўқитувчиси”\nРеспублика миқёсида энг кучлисини кашф этиш, аниқланган илғор тажрибаларни оммалаштириш ва кенг тарғиб этиш мақсадида ўтказилиб,...\nТошкент шаҳар Халқ таълими бош бошқармаси томонидан ўтказилган “Йилнинг энг яхши синф раҳбари” кўрик-танловининг якуний шаҳар босқичининг пресс релизи\nНги кунда Тошкент шаҳар Халқ таълими бош бошқармаси тасарруфида 293 та умумий ўрта таълим мактаблари мавжуд бўлиб, уларда 299879...


Оби Машҳад ариғининг Эроннинг Машҳад шаҳри билан қандай яқинлиги бор? - zarnews.uz\nОби Машҳад ариғининг Эроннинг Машҳад шаҳри билан қандай яқинлиги бор?\nОби Машҳад ариғи Самарқанд шаҳар Галаосиё маҳалласининг Кўприки Мирзо (Мирзо Улуғбек қурдирган кўприк)да Қорасув билан қўшилишидан ҳосил бўлган. Аслида ариқ Шаар ариғидан бошланиб, Найзатепа, Шўрбои, Равонак, Сочак, Бадал қишлоқлари бўйлаб Қорасув ариғига қўшилгач, Афросиёб харобалари, Шоҳи Зинда мажмуаси ва Хўжа Дониёр қабри ёнидан Зарафшон дарёси томон оқиб ўтади.\nҚадим замонларда Оби Машҳаднинг теварагида тўқайзорлар, тепалик ва ғорлар бўлиб, уларда кўплаб ёввойи ҳайвонлар ва паррандалар яшаган. Шу туфайли овчиларнинг маскани ҳисобланган.\nАбу Тоҳирхожа Самарқандийнинг «Самария» асарида Оби Машҳад ариғи тўғрисида қисқача сўз боради. Унда Оби Машҳад ариғи Самарқанд шаҳар Сиёб ҳудудининг чеккасида икки мил (тахминан 5 чақирим) узоқликдан оқиб ўтади, дейилган. Шунингдек, бошқа тарихий манбаларда «…Кўҳак (Зарафшон) дарёси Самарқанд шимолидан оқиб келади. У иккита катта дарё ҳисобланган Оқдарё ва Қорадарё ҳамда шаҳарга қараган ўнлаб ариқларга бўлинади. Бу ариқлар шаҳарни жануб, шарқ ва ғарб қисмидан кириб борган. Шулардан Самарқанднинг шарқий қисмидан кириб боргани Жўйи Чокардиза, деб аталган ва ҳозирги Қаландархона мавзеси ёнидан оқиб ўтган. Қолган икки ариқ Жўйи Мазохин деб номланиб, унинг 45 та шохобчаси бўлган ва уларнинг ҳар бири Оби Машҳад чашмаси бўлиб, у шаҳарнинг жануби-шарқий томонидан келиб шаҳар девори ва Афросиёб қўрғони тагидан ўтади ҳамда Сияҳобда қуйилади. Айтишларича, Пайғамбаримиз (с.а.в.)нинг амакиваччаси бўлмиш Қусам ибн Аббос ушбу чашма-булоқ ёқасида кофирлар томонидан яраланган ва унинг яқинидаги чоҳга кириб кетганлар. Шунинг учун кишилар томонидан «Машҳад» (шаҳид бўлган жой) деб номланган экан», дейилган.\nБошқа маълумотларга қараганда, Эрон вилоятининг Машҳад шаҳридан оқиб келган дарё сувлари ушбу чашмага қўшилганлиги боис «Оби Машҳад» деб номланган экан. Ривоятларга қараганда, одамлар кўпинча ушбу чашма-булоқ ёқасида Ҳазрати Хизрга йўлиқиб муродларига етар эканлар. Бу чашма суви жуда шифобахш бўлиб, кўп дардман кишилар дардига шифо бўлган экан. Чор Россияси Ўрта Осиёни босиб олгандан сўнг маҳаллий кишилар ҳашар билан Оби Машҳад ариғи устига ғиштдан кўприк қурдириб, унинг ўнг томонида беш қаватли иморат солганлар. Ҳозирга қадар бу иморат сомон бозори олдида жойлашган бўлиб, тамаки ишлаб чиқариш корхонаси сифатида фойдаланиб келинган.\nЯна бир ривоятда Кафтархона ва Пулимўғоб қишлоғи ўртасидан ўтувчи Машҳад ариғи устига кўприк қурилган бўлиб, у Пулимўғоб кўприги деб аталган, дейилади. «Пулимўғоб» сўзи суғд тилига хос бўлиб, текис, ўртаси бўш деган маънони билдиради. Бундан сув устида қурилган текис кўприк деган маънони англаш мумкин. Бу кўприк Кафтархона маҳалласининг чекка қисмида бўлиб, бошқа шаҳарлардан келадиган савдо карвонлари шу кўприк ва Кафтархона орқали шаҳарга кириб борганлар. Пулимўғоб кўпригида ишлатилган қадимий пишиқ ғиштлар унинг кўп асрлик тарихига эга эканлигидан далолат беради.


@zarafshonbot манзилимизга мурожаат: Ургутдаги симёғочлар қачон янгиланади? - zarnews.uz\nАндак маҳалласи ҳудудидан Чорчинор маҳалласи, “Золотинка”, “Чорчинор” оромгоҳларига электр энергияси етказиб берувчи ҳаво тармоғи ўтган асрнинг 70-йилларида тортилган. Бугунга келиб, симёғочлар эскириб, ҳатто яроқсиз ҳолга келиб қолган. Симлар осилиб қолган. Бунга масъул идоралари эътибор қаратадими, йўқми?..\nБизнинг Жўраптепа маҳалламизда “столба”лар “деҳқончлик” – ўзимиз ясаб олганмиз. Чунки эски симёғочлар чириб, “чойнаги” синиб кетган. Оддий ёғочлардан симёғоч ўрнида фойдаланяпмиз. Бундан ташқари, 101 хонадон 1 дона 100 талик трансформатордан фойдаланамиз. У ҳам кунда, кунора бузилади. Элекросет ходимлари келиб, бир вазиятни ўрганса яхши бўларди.\nТеглар: симёғоч Ургут тумани


Jamiyatning maqsad va vazifalari | O'zbekiston radiotexnika, elektronika va aloqa ilmiy-texnika jamiyati\nЎз РЭА ИТЖнинг асосий мақсади қуйидагилар ҳисобланади:\n- Ўзбекистонда илғор техник ва иқтисодий ўзгаришларни амалга ошириш ва кўмаклашиш;\n- Ўзбекистонда алоқа корхоналарини техник қайта қуроллантириш, қайта қуриш ва модернизациялаш муаммоларини ҳал этишда радиотехника, электроника ва алоқа илмий-техника (РЭА ИТЖ) ижодий профессионал аъзоларининг кучларини бирлаштириш ва ҳаракатларини мувофиқлаштириш;\n- радиотехника, электроника ва алоқа соҳасида олимлар, муҳандислар ва мутахассислар ижодий салоҳиятини очиш, улар меҳнатининг аҳамиятини ва нуфузини ошириш, жамоат томонидан эътироф қилиниши учун зарур шароитлар яратиш;\n- илмий фаолият соҳасида интеллектуал салоҳиятини ошириш мақсадида олимлар ва муҳандислар илғор қисмини бирлаштириш илмий-техник прогресс тезлашувига кўмаклашиш;\n- радиотехника, электроника ва алоқа соҳасида фундаментал ва амалий тадқиқотларни ривожлантиришга кўмаклашиш.\nЖамият ўз олдига қуйидаги асосий вазифаларни қўяди:\n- кадрлар малакасини, профессионал даражасини ошириш, тайёрлаш ҳамда қайта тайёрлаш;\n- фан ва техника ютуқларини, илғор тажрибани тарғиб қилиш;\n- истиқболли фикр ва таклифларни техник иқтисодий асослаш йўлларини қидириш;\n- Ўз РЭА ИТЖ аъзоларининг ижтимоий ҳамда интеллектуал ҳуқуқларини ҳимоя қилиш;\n- чет эл илмий-техник жамиятлари билан халқаро ҳамкорликни ривожлантириш;\n- халқаро алмашувларнинг қабул қилинган формаларидан фойдаланиш, шу жумладан аъзоларнинг Жамият маблағи ҳисобидан чет эл сафарига чиқиш ва хорижий мутахассисларни қабул қилиш;\n- турли давлат ва жамоат органларида жамият аъзолари манфаатлари бўйича иш юритиш;\n- Ўз РЭА ИТЖ аъзоларини мазкур Низом доирасида тегишли ахборотлардан малакали тарзда хабардор қилиш, ёшларга илғор тажриба билимларини олишга интилишда кўмаклашиш;\n- соҳада ихтирочилик ва рационализаторлик фаолиятини ривожлантиришда кўмаклашиш;\n- ўхшаш жамиятлар билан, ўзаро манфаатдорлик асосида республикалараро алоқани ривожлантиришда кўмаклашиш;\n- соҳада илғор технологияларни ривожлантириш ва жорий этиш.\nУшбу вазифаларни амалга ошира бориб, Ўз РЭА ИТЖ қонун билан белгиланган тартибда:\n- радиотехника, электроника ва алоқанинг долзарб муаммолари бўйича истиқболли илмий-техник ишланмалар ташаббускори бўлади, эксперт ва илмий-техник кенгашлар тузади, жамоат экспертизасини ўтказади, алоқа объективларини реконструкция қилиш ва модернизациялаш масалалари муҳокамасида қатнашади;\n- экспертизация учун жамоат стандартлаштириш ва сертификатлаштириш тизимини яратади;\n- турли илмий, илмий-техник ва ўқув тадбирларини (симпозиумлар, конференциялар, кўриклар, семинарлар, конкурслар ва бош.) ўтказади;\n- доимий ишлайдиган қўмиталар, секциялар, комиссиялар тузади;\n- белгиланган тартибда тадбиркорлик фаолиятини амалга оширади;\n- Ўз РЭА ИТЖ аъзоларини, олимлар, мутахассисларни ижтимоий-иқтисодий қўллаб-қувватлашни амалга ошириш, қўшимча пенсия таъминоти, суғурта, хайрия мақсадларида махсус фондлар яратади;\n- узлуксиз таълимни ташкиллаштиришда, илғор тажриба мактабини олиб боришда, илмий хизмат сафарларини, ишлаб чиқариш экскурсияларини ташкиллаштиришда қатнашади;\n- ахборот хизмат кўрсатишни амалга оширади, ўқув қўлланмалари, монографиялар, илмий ишлар, брошюралар, плакатлар, конференциялар, семинарлар маърузаларининг тўпламлари, журналлар нашр қилади;\n- Халқаро ташкилотларда халқаро, илмий тажрибани (илмий хизмат сафарлари) ривожлантиришда қатнашади, ушбу Низомда кўзда тутилган вазифаларни амалга ошириш мақсадида тўғридан-тўғри алоқаларни ўрнатади;\n- Жамият аъзолари, ташкилотлар, бирлашмаларнинг Давлат ва бошқа мукофотлар, фахрий унвон, Жамият фахрий аъзолари даражасини олиш учун тақдим этилган шуларнинг жамоат муҳокамасини олиб боради ва таклиф қилади, жамиятнинг юксак илмий ютуқлар ва муҳандислик ишланмалари учун бериладиган мукофотларини тасдиқлайди ва топширади, Жамиятнинг олий ва ўрта махсус ўқув юртларининг талабларига ўқувчиларига бериладиган стипендиясини тасдиқлайди;\n- қонунлар, қарорлар, стандартларни муҳокама қилишда таклифлар, республика илмий-техник прогресси соҳасида турли хил таклифлар беради;\n- жамоат экспертизасини амалга ошира бориб, маълумотнома нашрлар, илмий-техник ҳужжатлар, ўқув қўлланмалар ва китоблар, шунингдек бажарилган ишларни баҳолаш билан чиқади;\n- олий ўқув юртларига ишлаб чиқаришдаги мутахассислардан бўлган кадрларни тайёрлашда ва қайта тайёрлашда, талабалар ишлаб чиқариш ўқувини уюштиришда, диплом лойиҳалари ва ишлари мавзуларини белгилашда ёрдам беради, ишлаб чиқаришдан ажралмаган ҳолда ўқиш учун зарур шароитлар яратилишига, ёш мутахассислардан фойдаланишни яхшилашга ва улар меҳнатини оқилона ташкил қилишга кўмаклашади;\n- Ўзбекистон Республикаси қонунчилиги билан тақиқланмаган, Жамият мақсад ва вазифаларига жавоб берувчи бошқа фаолиятни амалга оширади.


11:52 / 02.09.2017\nФото: AP/Shuji Kajiyama\nHonda Motor автоконцерни Takata компаниясининг камчиликка эга хавфсизлик ёстиқчаларидан жабрланган АҚШ фуқаролари томонидан даъво аризаларини ёпиш учун 605 млн доллар тўлашга рози бўлди. Бу ҳақда автомобиль компаниясининг ўзи маълум қилди.\nTakata хавфсизлик ёстиқчалари билан боғлиқ бўлган суд даъволари бўйича тўловларнинг умумий миқдори 1,2 млрд доллардан ошиб кетди. Япония ва Германиядан бўлган олтита автомобиль компанияси йирик товон пулларини тўлашга рози бўлди – улар орасида Toyota Motor, Mazda Motor ва BMW бор.\nTakata билан боғлиқ можаро 2014 йилда бошланди. АҚШ ҳукуматининг аниқлашича, компания томонидан тайёрланган хавфсизлик ёстиқчалари насосдаги камчиликлар туфайли автофалокат пайтида жуда катта куч билан очилиши мумкин, бу эса автомобилда бўлган кишилар пластик ҳамда металл парчаларидан жароҳатланиши эҳтимолини келтириб чиқаради. Жаҳон бўйлаб шундай ҳодисалар туфайли камида 17 киши ҳалок бўлган.\nHonda Takata хавфсизлик ёстиқчаси\nСамарқандда ЙПХ ходимларига Honda мотоцикллари топширилди


O‘zLiDeP ташаббуси билан 21 нафар йигит-қиз “Musa teks” корхонасига ишга жойлашди | O'zLiDeP\nO‘zLiDeP ташаббуси билан 21 нафар йигит-қиз “Musa teks” корхонасига ишга жойлашди\nЧортоқлик Умида Абдураҳмонова коллежни тамомлаганига 2 йил бўлди. Лекин ҳозирга қадар у ўзига муносиб иш топишга қийналаётган эди. O‘zLiDeP Чортоқ туман Кенгаши томонидан “Musa teks” корхонасида ташкил этилган амалий мулоқотдан сўнг Умида сингари кўплаб ёшлар муқим иш жойига эга бўлди.\n– Корхонамиз 2017 йилда ташкил этилган, – дейди корхона раҳбари Анваржон Режаббоев. – Айни чоғда асосан эркаклар кийим-кечакларини ишлаб чиқаряпмиз. Жорий йилда фаолиятимизни янада кенгайтириб, тумандаги 21 нафар ёшни доимий иш билин таъминладик.\nТаъкидлаш керак, O‘zLiDeP уюшмаган ёшларни аниқлаб, уларнинг муносиб иш ўрнига эга бўлишига кўмаклашишни устувор вазифаси, деб билади. Шу боис, партия жойларда ёшлар ва уларнинг ота-оналари билан амалий учрашувлар ташкил этиб, ишсиз ёшларни ишга жойлаштирмоқда, янги-янги иш ўринлари яратишга кўмаклашмоқда.\nИлхомжон Каюмов O‘zLiDeP Наманган туман Кенгаши 2018-07-11 08:42:03\nO‘zLiDeP Чортоқ туман Кенгаши олиб бораётган ишлар таксинга сазовор. Ишлашдан ва изланишдан чарчаманг!\nИнамов Қобилжон2018-07-10 11:01:13\nХақиқатданхам ёшларга жудахам кўп имкониятлр яратилмоқда шу муносабат билан ёшларга янабир бор олға деп қоламан.\nХолмат Тўраев Жиззах вилояти2018-07-09 18:19:05\nЎзлиДеП ёшларни иш билан таъминлаётганлиги - партия ўз олдига қўйган вазифаларни амалиётда кўрсата билаётганлигидан далолат.


Тожикистонда давлат идораларининг ходим ва мулозимлари яқин келажакда бир хил, махсус либос билан ишга кела бошлайдилар. Шу муносабат билан Тожикистон Маданият вазирлиги баъзи миллий либослар намуналарини тайёрлаб қўйган.\nВазирлик ходимининг айтишича, барча қўмита ва вазирликлар ўз ходимлари учун ягона либос дизайнини тайёрлайди.\nМаданият вазирлиги, Аёллар қўмитаси ва Ёшлар ишларига оид қўмита вакилларидан ташкил топган давлат комиссияси қизлар ва аёллар учун миллий либос намуналарини тайёрламоқда.\nНамуналарни тайёрлаш чоғида аёлларнинг ёши ва йилнинг тўрт фаслида фойдаланишлари ҳисобга олинади.\nАёллар қўмитаси масъул ходими Сабоҳат Маҳмадалиеванинг Озодлик радиосига айтишича, бундай тадбирга халқ орасида миллий либосни тарғиб этиш жараёнида илгари сурилган таклифлар сабаб бӯлган.\nУшбу йиғилишларда баъзи аёллар “агар ҳижоб кийиш мумкин бўлмаса, қандай миллий кийиш лозим?”- деб савол берганлар.\nШунингдек, аёллар миллий либос намуналарини таклиф қилишни сўраганлар.\n“Бегона либос ӯрнига миллий либос кийиш чақириқлари ортидан биз “Тожикистон қизлари ва аёллари либослари ҳақидаги тавсиялар” номли ҳужжатни тайёрладик. Бу ҳужжат китоб шаклида келгуси ой чоп этилади. Унда барча ёшдаги қизлар ва аёлларга йилнинг тўрт фаслига мос либослар кўрсатилган,”- деди Сабоҳат Маҳмадалиева.\nУнинг таъкидлашича, ҳужжатнинг бир боби вазирлик ва қўмиталар ходимларининг ягона либос ёки униформаларига бағишланган.\nАйни дамда, таниқли дизайнер Мукаррама Қаюмованинг айтишча, ҳозирча аёлларнинг қиш мавсумидаги миллий либоси масаласи ҳал бӯлгани йўқ.\nУнинг билдиришча, Тожикистонинг тоғли минтақаларида, масалан, Тоғли Бадахшонда аёлларнинг қиш либоси намуналари мавжуд, аммо бундай либосларни замонавийлаштириш ва мамлакатнинг бошқа минтақаларидаги аёлларга тавсия қилиш қийин кечмоқда.\n2014 йилТожикистонда “Оналар куни” сифатида нишонланадиган 8 март байрамида президент Имомали Раҳмон фаоллар билан учрашар экан, мамлакат шаҳар ва қишлоқларида “тожик маданияти ҳамда анъаналарига зид равишда” қора кийим кийиб юрган тожик аёллари пайдо бўлганидан ташвиш билдирган эди.\nБундан авваллари ҳам Тожикистонда “тожикча анъаналар ва қадриятларни тарғиб қилишга” қаратилган қатор қонунлар қабул қилинганди.\nЖумладан, қонунлардаисломий экстремизм ва фундаментализм рамзи сифатида кўрилаëтган аëлларнинг узун қора кийим ва ҳижоблари тақиқланган эди.\n2016 йил бошида Тожикистон парламенти арабча ва “ажнабий” исмларни ман қилувчи қонун лойиҳасини қабул қилганди.\nИсмларни тожикчалаштиришни фамилиясидан русча “-ов” қўшмчасини олиб ташлаш билан 2007 йилда мамлакат президенти Эмомали Раҳмон бошлаб берди.\nЎша йили собиқ маориф вазири Абдужаббор Раҳмонов ўқувчи ва талаба қизларга ҳижоб ўрашни, Ислом университетида таҳсил олаётган йигитлар учун эса соқол қўйишни тақиқлаган эди.


05 август 2019, 10:05\nГидрометеорология хизмати маркази 6 - 9 август кунлари учун об-ҳаво маълумотини эълон қилди.\nҚорақалпоғистон Республикаси ва Хоразм вилоятида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқий йўналишини ўзгартириб ғарбдан 7-12 м/с тезликда эсади, 7-8 августда баъзи жойларда 15-20 м/с гача кучайиши мумкин. Ҳарорат кечаси 6-7 августда 22-27 даража иссиқ, 8-9 августда 15-20 даража илиққача пасаяди, кундузи 6 августда 37-42 даража, 7-9 августда 27-32 даража иссиққача пасаяди.\nБухоро ва Навоий вилоятида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқий йўналишини ўзгартириб ғарбдан 7-12 м/с тезликда эсади, 7-9 августда баъзи жойларда 15-20 м/с гача кучайиши мумкин. Ҳарорат кечаси 6-8 августда 23-28 даража, 9 августда 20-25 даража, кундузи 6-7 августда 38-43 даража, 8-9 августда 30-35 даража илиққача пасаяди.\nТошкент, Самарқанд, Жиззах ва Сирдарё вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқий йўналишини ўзгартириб ғарбдан 7-12 м/с тезликда эсади, 8-9 августда баъзи жойларда 15-20 м/с гача кучайиши мумкин. Ҳарорат кечаси 6 ва 9 августда 20-25 даража, 7-8 августда 22-27 даража, кундузи 6 августда 36-41 даража, 7-8 августда 38-43 даража, 9 августда 32-37 даража иссиқ бўлади.\nҚашқадарё ва Сурхондарё вилоятида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқий йўналишини ўзгартириб ғарбдан 7-12 м/с тезликда эсади, 7-9 августда баъзи жойларда 15-20 м/с гача кучайиши мумкин. Ҳарорат кечаси 23-28 даража, кундузи 6-8 августа 38-43 даража, 7-8 августда баъзи жойларда 45 даражагача кўтарилади, 9 августда 34-39 даража иссиқ бўлади.\nАндижон, Наманган ва Фарғона вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқий йўналишини ўзгартириб ғарбдан 7-12 м/с тезликда эсади, 8-9 августда баъзи жойларда 15-20 м/с гача кучайиши мумкин. Ҳарорат кечаси 20-25 даража, кундузи 6 августда 35-40 даража, 7-8 августда 36-41 даража, 9 августда 32-37 даража иссиқ бўлади.\nРеспубликанинг тоғли ҳудудларида ҳаво ўзгариб туради, баъзи жойларда ўзгариб туради, ёғингарчилик кутилмайди. Шамол шарқий йўналишини ўзгартириб ғарбдан 7-12 м/с тезликда эсади, 8-9 августда баъзи жойларда 15-20 м/с гача кучайиши мумкин. Ҳарорат кечаси 15-20 даража илиқ, кундузи 6-8 августда 29-34 даража, 9 августда 23-28 даража иссиқ бўлади.


Олмалиқ, Ангрен ва Чирчиқ шаҳарларининг бош режаси тасдиқланди\nҲукуматнинг тегишли қарорлари билан Олмалиқ, Чирчиқ шаҳарларининг 2035 йилгача, Ангрен шаҳрининг 2032 йилгача бўлган даврга мўлжалланган бош режалари тасдиқланди. Бу ҳақда ҳукуматнинг тегишли қарорида маълум қилинган.\nҚарорларга мувофиқ, Олмалиқ, Чирчиқ ва Ангрен шаҳарлари комплекс қурилади. Шаҳар ерларидан мақсадсиз фойдаланишга ва ноқонуний қурилишларни амалга оширишга йўл қўймаслик бўйича қатъий назорат ўрнатилади.\nУмумий фойдаланишдаги автомобиль йўллари ва магистрал кўчалар, йўл ўтказгичлар ва автобекатлар қуриш, реконструкция қилиш ва капитал таъмирлашни ҳисобга олган ҳолда йўл-транспорт инфратузилмаси тизими такомиллаштирилади.\nШунингдек, энергия тежайдиган замонавий технологияларни жорий этиш йўли билан сув таъминоти, канализация, электр, газ, иссиқлик таъминоти модернизация қилиш назарда тутилмоқда.\nҲудудларнинг шаҳарсозлик қиёфасини шакллантирувчи майдонлар, хиёбонлар ва боғлар реконструкция қилинади ва янгилари қурилади. Шаҳарларнинг атроф-муҳитини муҳофаза қилиш тизими ишлаб чиқилади.\nҚарорда таъкидланишича, Оҳангарон ва Олмалиқсой, Дункентсой ва Карабаусой дарёлари ўзанларини ободонлаштириш тадбирлари амалга оширилади. Қуриладиган массивларнинг батафсил режалаштириш лойиҳалари ишлаб чиқилади. Бундан ташқари, уй-жойлар қурилишини ва бошқа объектларни экология жиҳатдан ноқулай ҳудуддан бошқа жойга кўчириш тадбирлари амалга оширилади.\nТошкент вилояти ҳокимлиги Олмалиқ, Ангрен ва Чирчиқ шаҳарларининг тасдиқланган бош режаси асосида Олмалиқ шаҳри чизиғи лойиҳасини 2019 йил 1 июлгача Ўзбекистон Вазирлар Маҳкамасига белгиланган тартибда тақдим этади.


оёқлаб қолган бир паллада Берлин ҳайвонот боғида иккита пандача дунёга келди. Ҳақиқий мўъжиза! Энди уларга яхши ном топиш қолганди... «Келинглар, уларни Гон ва Конг деб атаймиз, ... қилмоқда!»). Масаланинг нозик жойи шундаки, пандалар асли Берлин ҳайвонот боғига тегишли эмас, Хитойдан ижарага олинган. Ҳатто Хитойдан ...\nхабар берди. Интернетда пайдо бўлган видеога кўра, Чимкент ҳайвонот боғига томошага келган одамлардан бири жирафага миниб олиб, сайр ... бири жирафага миниб олиб, сайр қилган. Айтишларича, у маст бўлган. ҳайвонот боғи раҳбарияти қоидабузар устидан полицияга арз қилди. Унда ...\nХўжаобод тумани ҳудудида жойлашган «ҳайвонот боғи»да шер ҳамла қилиши оқибатида қоровул бўлиб ишлаган 45 ёшли Ҳ.А. ҳаётдан кўз юмгани хабар қилинганди. Бош прокуратура матбуот ... қарашли Хўжаобод тумани Хидирша МФЙда жойлашган, ишга туширилмаган «ҳайвонот боғи» соқчиси Х.А., жамиятда ҳеч ким йўқ вақтда, бу жойда боқилаётган ...\nҳодиса туфайли Хўжаобод тумани ҳудудида жойлашган «ҳайвонот боғи»да қоровул бўлиб ишлаган 45 ёшли Ҳ.А. ҳаётдан кўз юмган. 2018 йил 30 декабрь куни қоровул қафасда сақланаётган «Симба» лақабли ... юборилган. «Xabar.uz» мухбири ҳодисага ойдинлик киритиш мақсадида «ҳайвонот боғи» маъмурияти билан боғланди, улар бу хабарни инкор этишди. ...\nЗебрага айланган эшак. ҳайвонот боғи одамларни алдади\nпойтахти Қоҳира шаҳридаги ҳайвонот боғида зебра йўқлиги сабабли, эшак зебра рангига бўяб қўйилгани маълум бўлди, дея хабар беради «Haber7.com» сайти. Эшакнинг зебра рангига ... хабар беради «Haber7.com» сайти. Эшакнинг зебра рангига бўялганини ҳайвонот боғини томоша қилишга келган 18 ёшли Маҳмуд Сарҳоний билиб қолган. «Ҳайвонот ...\nёввойи ҳайвонлар эса белгиланган тартибда олиб қўйилган ва Тошкент ҳайвонот боғига вақтинча сақлаш учун топширилган. Аммо, ҳайвонларни ўрнатилган ... бошқа жониворларга ҳам ўз таъсирини ўтказмай қолмади. Тошкент ҳайвонот боғи ходимларининг саъй-ҳаракатларига қарамай, кейинчалик 7 бош ...


ВАТАННИ СЕВИШ, ТИНЧЛИКНИ АСРАШ КЕРАК! - Ўзбекистон овози газетаси\nВАТАННИ СЕВИШ, ТИНЧЛИКНИ АСРАШ КЕРАК!\nПойтахтимиз Тошкентдаги Мустақиллик майдони шу кунларда ҳар доимгидан гавжум. Эрта тонгдан бошлаб бу ердан юртимизнинг турли ҳудудларидан келган уруш ва меҳнат фронти қатнашчилари, ота-оналар, ёшлар қадами узилмайди.\nИккинчи жаҳон уруши қатнашчиларига ёшлар ҳурмат ва эҳтиром билан қарашади, улар билан суҳбатлашади, саволлар беришади. Қаҳрамон отахонлар инсоният бошига уруш солган кулфатлар, ўзлари гувоҳ бўлган оғир кунлар, ҳамюртларимиз кўрсатган жасоратлар ҳақида ҳикоя қилишади.\nСўнгра Хотира майдонидаги мотамсаро она ҳайкали пойига гуллар қўйишади, урушда ҳалок бўлганларни ёд этишади.\nБу майдон кишини ўзгача ҳис-туйғу, ҳаяжонга солади. Атрофга қарасангиз, дарахтлар ҳам сукут сақлаётгандек, нималардир деяётгандек туюлади.\nИккинчи жаҳон урушида ҳалок бўлган ҳамюртларимиз исм-шарифлари битилган «Хотира китоби»ни варақласангиз, юрагингиз эзилади. 18-20 ёшли йигитлар, ўн гулидан бир гули очилмасдан хазон бўлишган ...\nПрезидентимиз ташаббуси билан бунёд этилган, Иккинчи жаҳон урушида ҳалок бўлган ота-боболаримиз хотираси муҳрланган бу майдон барчани бир ғоя атрофида бирлаштиради: Ватанни севиш, тинчликни асраш керак!


ЎзА - Баркамол авлод орзуси\n07.07.2016 11:17 Болалар спорти\nПрезидентимиз раҳнамолигида болалар спортини ривожлантиришга қаратилаётган доимий эътибор юксак самаралар бераётир. Буни Сурхондарё вилоятида бу борада амалга оширилаётган изчил ишлар мисолида ҳам кўриш мумкин.\nЎзбекистон Болалар спортини ривожлантириш жамғармаси маблағлари ҳисобидан 2003-2015 йилларда вилоятда 163 болалар спорти иншооти, 17 болалар мусиқа ва санъат мактаби барпо этилди ва реконструкция қилинди. Ушбу иншоотларнинг 39 таси ўтган йили қурилиб, замонавий усулда жиҳозланди.\nСпортни ривожлантириш, ёшлар ўртасида соғлом турмуш тарзини қарор топтириш, навқирон авлоднинг жисмоний тарбия ва спорт билан мунтазам шуғулланиши учун яратилаётган замонавий шароит ва имкониятлар уларнинг жисмонан соғлом, маънан етук инсонлар бўлиб улғайишига хизмат қилмоқда.\n– Соғлом она ва бола йилида бу борадаги ишлар кўлами янада кенгаймоқда, – дейди Ўзбекистон Болалар спортини ривожлантириш жамғармаси вилоят филиали директори Фахриддин Абдурасулов. – Бунинг учун қарийб 37 миллиард сўм маблағ ажратилган. Ҳеч кимдан кам бўлмаган ёш авлодни вояга етказиш мақсадига йўналтирилган бу маблағ эвазига 39 замонавий болалар спорти иншооти қурилмоқда. Битта болалар мусиқа ва санъат мактаби янгидан барпо этилаётир. Иккита болалар ва ўсмирлар спорт мактаби, битта болалар мусиқа ва санъат мактаби реконструкция қилинмоқда.\nВилоятдаги болалар спорти иншоотларида 755 спорт секцияси фаолият юритмоқда. Спорт объектларининг кунлик ўртача бандлиги 9,8 соатга етди. Чекка қишлоқларда ҳам шаҳарникидан қолишмайдиган барча қулайликларга эга болалар спорти иншоотлари қад ростлаётгани жойларда оммавий спорт тадбирлари ташкил этиш учун кенг имконият яратмоқда. Жумладан, жорий йилнинг биринчи ярмида 1000 дан ортиқ мусобақа ўтказилди. Бу ёшлар орасидан энг чаққон ва кучлиларни саралаб олиш, қўллаб-қувватлаш ва йирик халқаро мусобақаларга тайёрлаб боришда муҳим омил бўлаётир.\nВилоят ёшлари жаҳоннинг турли мамлакатларида ўтказилаётган нуфузли мусобақаларда совринли ўринларни эгалламоқда. Масалан, ўтган йили бойсунлик ёш полвон, Тошкент шаҳар олимпия захиралари коллежи ўқувчиси Шерхон Тўрабоев дзюдо бўйича Таиландда, Қумқўрғон туманидаги 37-умумтаълим мактаби 5-синф ўқувчиси Зуҳра Тошбоева таэквондо (WTF) бўйича Малайзияда ўтказилган мусобақада шоҳсупанинг энг юқори поғонасига кўтарилди. Яқинда Сариосиё туманидан ёш боксчи Баҳодир Жалолов бокс бўйича Хитойда бўлиб ўтган XXXI ёзги Олимпия ўйинларига саралаш мусобақасида муваффақиятли иштирок этиб, Олимпиада йўлланмасини қўлга киритди.\n– Бизнинг болалик давримизда спорт билан шуғулланиш учун бундай шароит ҳам, имконият ҳам йўқ эди, – дейди сариосиёлик Улуғбек Муҳиддинов. – Бугун юртимизнинг барча ҳудудларида фарзандларимизнинг ўзи истаган спорт тури билан мунтазам шуғулланиши учун замонавий шароит яратилган. Ёшларимиз бундан унумли фойдаланиб, қитъа ва жаҳон чемпионатлари, Осиё ва Олимпия ўйинларида Ватанимиз довруғини улуғлаётганидан кўнглимиз тоғдек кўтарилади. Фарзандларимизнинг истеъдод ва салоҳиятини намоён этиши учун барча шароитларни яратиб бераётган Президентимиздан миннатдормиз.


Ҳал қилинаётган муаммолар ёхуд таъмирталаб йўллар ва бинолар назоратда | Ўзбекистон "Адолат" социал-демократик партияси\n23 Февраль, 13:08 • Депутатлик гуруҳи, Сурхондарё вилояти, Янгиликлар • 165 марта кўрилди • Комментариев к записи Ҳал қилинаётган муаммолар ёхуд таъмирталаб йўллар ва бинолар назоратда нет\nОлий Мажлис Қонунчилик палатаси Спикери ўринбосари, Ўзбекистон “Адолат” СДП фракцияси раҳбари Наримон Умаров ҳамда партия фракцияси аъзолари Даврон Тангиров, Ёрмамат Холиёров Узун туманидаги маҳаллаларда, хонадонларда аҳоли билан суҳбатлашиб, аҳоли билан мулоқотлар ўтказмоқда.\nИшчи гуруҳи аъзолари тумандаги “Узунқишлоқ” МФЙ ва бошқа бир қатор маҳаллаларда фуқаролар билан суҳбатлашди, аниқланган муаммоларнинг аксариятини ўз жойида ҳал этишга эришилди.\nМаълумки, ўтган йилнинг июнь ойи бошида фракция раҳбари Н.Умаровнинг ташаббуси билан ушбу маҳалладаги мавжуд сув иншоотларини қайта таъмирлаш ва реконструкция қилишга доир лойиҳа асосида “Узунқишлоқ”да 2 та сув қудуғи таъмирланиб, 2 та сув насоси ўрнатилган, ичимлик суви таъминоти яхшиланган эди. Фракция раҳбари бошчилигидаги депутатлар мазкур сув иншоотининг айни пайтда қандай ишлаётганига ҳам қизиқишди. Мазкур сув иншоотидан нафақат “Узунқишлоқ” аҳли, балки “ўунча” қишлоғида истиқомат қилаётган фуқаролар ҳам фойдаланишмоқда. Депутат Н.Умаров билан бўлган мулоқот чоғида икки қишлоқ аҳолиси сув таъминотининг яхшиланганидан мамнунлигини айтиб, айни пайтда сув минорасида электр ҳисоблагич билан боғлиқ муаммо борлигини баён этишди. Н.Умаров туман электр тармоқлари корхонаси мутасаддилари билан ушбу масалада фикрлашиб, муаммо ҳал этиладиган бўлди.\n— “Адолат” партияси кўмаги билан икки қишлоқ аҳли тоза сувдан баҳраманд бўлмоқда, — деди меҳнат фахрийси Иномжон ота Умрзоқов. — Авваллари ёзнинг жазирамаси-ю, қишнинг совуқ кунларида узоқ йўл юриб, сув ташиб келтирилар эди. Биз, кексалар маҳалламиз учун хайрли ва савобли ишлар қилаётган фидойи инсонларга раҳмат айтамиз.\nПартия фракцияси раҳбари Н.Умаров туман ҳокимлигида ўтказган қабул жараёнида тумандаги “Қорашиқ” маҳалласидан келган фуқаро Тоҳир Ҳакимов чорва молларини боқиш учун яйлов ажратиб бериш масаласида кўмак сўради. Ушбу масалани тез орада ҳал этишни туман ҳокимлиги мутасаддилари ўз зиммасига олишди.\nИшчи гуруҳи томонидан туман кўп тармоқли марказий поликлиникасидаги шарт-шароитлар, дори-дармон билан таъминланиш ҳолати ўрганилиб, тиббиёт ходимлари билан суҳбатлашилди. Муассаса атрофини ободонлаштириш, умумий тозалиги бўйича таклиф ва тавсиялар берилди. Умумий терапия болалар бўлимида кўрсатилаётган тиббий хизмат ва дори-дармон таъминоти билан танишиш чоғида муассасада етарли бўлмаган дори-дармонларни ўз вақтида таъминлаш чораларини кўриш зарурлиги таъкидланди.\nШунингдек, Н.Умаров бошчилигидаги ишчи гуруҳининг тиббиёт бирлашмасига қарашли тез тиббий ёрдам бўлимида ўтказган ўрганишларда дори-дармонлар етишмовчилиги кўзга ташланди. Туман тиббиёт бирлашмаси мутасаддилари билан ушбу муаммони ҳал этиш чоралари белгиланди\nИшчи гуруҳи “Янги куч” МФЙда қурилиб ногиронлиги бўлган фуқароларга топширилган намунали арзон уйлардаги шароитларни кўздан кечиришди. Суҳбат чоғида фуқаролар баъзи хонадонларда ичимлик суви таъминотини яхшилаш зарурлиги, баъзи хоналарнинг таъмирталаб бўлиб қолаётганидан шикоят қилишди. Ушбу мурожаатларни туман ҳокимлиги мутасаддилари билан биргаликда туман қурилиш ташкилоти кечиктирмасдан ҳал этиш чораларини кўриши, бу борада назорат ўрнатилиши қайд этилди.\nҲал қилинаётган муаммолар ёхуд таъмирталаб йўллар ва бинолар назоратда was last modified: Февраль 23rd, 2018 by matbuot\n« Фармацевтика ривожи – аҳоли саломатлигининг муҳим омили 35 хонадон кадастр ҳужжати расмийлаштириладими? »


Туркманистон парламенти бугун янги конституцияни қабул қилади\nТуркманистон оқсоқоллар кенгашининг 14 сентябрь, чоршанба куни Ашхободда ўтказиладиган мажлисида янги конституция қабул қилиниши кутилмоқда.\nКенгаш ишида мамлакатнинг барча вилоятларидан (5та вилоят - таҳр.) ва пойтахтдан жами 600 киши ва Туркманистон парламенти (мажлис) депутатлари тўла таркибда иштирок этади. Айнан депутатлар мажлисда янги конституция қабул қилиниши бўйича овоз беришлари кутилмоқда.\nТуркманистон Собиқ Иттифоқ ҳудудидаги давлатлар орасида янги конституция қабул қилинган илк мамлакатга айланганди. 1992 йилнинг 18 майида биринчи конституция қабул қилинган. 1995 йилнинг 27 декабрда конституцияга бир қатор ўзгартириш ва қўшимчалар киритилган.\n16 йилдан сўнг, 2008 йилнинг 26 сентябрида Туркманистон Халқ маслаҳати конституцияга янги ўзгартиришларни қабул қилган. Унга кўра, айнан Халқ маслаҳатининг ўзи ўзгартирилиб, ваколатлари президент ва парламент ўртасида бўлинган.\n2014 йили Гурбангули Бердимуҳаммедов мамлакат конституциясини Туркманистоннинг «замонавий сиёсати ва ижтимоий-иқтисодий тараққиёти талаблари»га мослаштириш зарурлигини айтган эди.\n2016 йилнинг февраль ойида конституциянинг янги лойиҳаси матбуотда чоп этилган. Ушбу қонуннинг олдингиларидан фарқли жиҳати, президент ваколати муддатини 5 йилдан 7 йилгача узайтириш, президент лавозими учун энг юқори ёш чекловини бекор қилиш бўлди. Амалдаги конституцияда ёш чегараси 70 ёш этиб белгиланган.\n2016 йилнинг 29 июнида Гурбангули Бердимуҳаммедов 61 ёшга кирганди. Унинг конституция бўйича иккинчи муддати 2017 йилда ниҳоясига етади.


Вeнгрия ўзбекистонлик 30 нафар талабага стипендия ажратмоқчи – Коммерсант.Уз\nУчрашув давомида молиявий, қишлоқ ва сув хўжалиги ҳамда таълим соҳасига доир истиқболли қўшма лойиҳалар амалий жиҳатдан муҳокама қилинди. Бу хақда ТИВ матбуот хизмати хабар берди.\nВенгрия томони ўзбекистонлик талабалар таълим олишлари учун йилига 30 та стипендия ажратишни режалаштирмоқда. Бу ҳақда Венгриянинг Ташқи иқтисодий алоқалар ва ташқи ишлар вазири Петер Сиярто учрашув давомида маълум қилди.\nСуҳбат давомида қайд этилганидек, бугун Венгриянинг Тошкент шаҳридаги Элчихонасининг расмий очилиши икки томонлама алоқаларни тизимли асосда мустаҳкамлаш ва кўп қиррали тус беришга имкон яратади.\nШунингдек учрашувнинг давоми сифатида ташқи сиёсат идоралари раҳбарлари Ўзбекистон–Венгрия муносабатларининг сиёсий, савдо-иқтисодий, инвестициявий, маданий-инсонпарварлик ва бошқа соҳалардаги долзарб масалаларини муҳокама қилдилар.\nВазирлар минтақа ва халқаро майдондаги аҳволга ҳам алоҳида эътибор қаратдилар.\nМузокаралар якунланганидан сўнг Ўзбекистон Республикаси Соғлиқни сақлаш вазирлиги билан Венгрия Инсон ресурслари вазирлиги ўртасида 2017–2020-йилларга мўлжалланган соғлиқни сақлаш соҳасида ҳамкорлик тўғрисидаги битим имзоланди.\n30та стипендия Венгрия Ўзбекистон\nПредыдущая запись Хориждаги Ўзбекистон элчихоналарида электрон навбат яратилади\nСледующая запись «Узметкомбинат» начнет производство крепежных деталей\nШавкат Мирзиёев Германиядаги йўл-транспорт ҳалокати муносабати билан таъзия билдирди


6 ойда 100 миллион тенгелик маҳсулот\nМоношаҳарларни ривожлантириш дастури доирасида Кентов шаҳри бугунги кунда жадал суръатда ривожланмоқда. Тадбиркорларга давлат томонидан ҳар томонлама ёрдам кўрсатилиб, улар имтиёзли насия ва грантларни қўлга киритмоқда. Шунингдек, туманда ташкил этилган Индустриявий минтақада “Бизнеснинг йўл харитаси – 2020” дастури доирасида кўплаб лойиҳалар амалга оширилмоқда.\nУлардан бири – ўтган йили Давлат раҳбари Нурсултан Назарбаев индустрлаштириш тадбирларининг биринчи ярим йилликдаги натижасига бағишланган умуммиллий телекўприк давомида ишга туширган “ЮгЭлектроПривод” заводи.\nКорхона мазкур йилнинг олти ойида 96,9 млн. тенгелик 3264 дона трансформаторга ускуна-жиҳозлар ишлаб чиқарди.\nКорхона Қозоғистон бўйича муқобили йўқ, трансформаторлар учун янги маҳсулот турлари чиқаришни йўлга қўйган. Завод қурилишига 828 млн. тенге сармоя жалб этилиб, қўшимча 50та иш ўрни очилган.\nЛойиҳани амалга оширишда давлат томонидан Индустриявий минтақа ҳудудидан ер ажратилиб, “Бизнеснинг йўл харитаси – 2020” дастури доирасида имтиёзли насия берилди.\nХуршид ҚЎЧҚОРОВ, 2017-07-31, 19:00 191


Ўзбекистон Республикаси Олий суди раҳбарияти томонидан ташкиллаштирилган сайёр қабул қандай ўтди? – Kar24.uz\n“Халқ давлат идораларига эмас, давлат идоралари халқимизга хизмат қилиши керак“. Ана шу мақсадда 10 март куни Ўзбекистон Республикаси Олий суди раҳбариятининг Республика Халқ қабулхонаси билан биргаликда сайёр қабул ўтказди.\nХалқ қабулхонаси биносида ўтказилган сайёр қабулда жами 44 та фуқаро қабул қилиниб, шулардан 17 таси жиноят ишлари бўйича, 6 таси маъмурий ишлар бўйича, 15 таси фуқаролик ишлари бўйича, 5 таси иқтисодий ишлар бўйича, 1 таси бандликка кўмаклашиш масаласида мурожаат қилишди.\nЯна рақамларга назар ташлайдиган бўлсак, мурожаат юзасидан жиноят ишлари бўйича 9 та, маъмурий ишлар бўйича 1 та, фуқаролик ишлари бўйича 2 та назорат тартибида шикоятлар қабул қилинди. Шунингдек, жиноят ишлари бўйича 8 та, маъмурий ишлар бўйича 4 та, фуқаролик ишлари бўйича 14 та ва иқтисодий ишлар бўйича 5 та оғзаки мурожаат юзасидан тушунтириш берилди.\nЖараённи кузатар эканмиз, фуқароларнинг кўпчилиги ўзларига чиқарилган қарорларнинг нотўғрилиги бўйича мурожаат қилишмоқда.\nЖиноят ишлари бўйича мурожаат қилган Амударё туманида истиқомат қилувчи фуқаро Алибек Аманов ЖИБ Амударё туман судининг 17.02.2017 йилги хукми, КР ЖИБ суди кассация интанциясининг 14.09.2017 ажримини бекор килган УзР Олий судининг 06.12.2018 йилги ажримидан норози, ЖИБ Амударё туман судининг 01.12.2016 йилги ҳукми, КР ЖИБ суди кассация интанциясининг 25.07.2018 ажрими масалалари ҳал қилиб берилишини сўраган.\nФуқароларга ўз йўналишлари бўйича мутахассислар томонидан тегишли тушунтиришлар берилди.\nPrevious «Нархи қанча дипломни, айтинг, ҳаммасини сотиб оламан!»\nNext Қорақалпоғистон ИИВда янги тайинлов: бошлиқнинг бошқа бошлиқликка ўтиши


Федор Емельяненкодан «калтак» еган олти нафар UFC чемпиони / Olamsport.com\nФедор Емельяненкодан «калтак» еган олти нафар UFC чемпиони\nТеглар : Федор ЕмельяненкоММАUFC\nММА афсонаси Федор Емельяненко тарихда кўплаб кучли спортчилар устидан ишончли ғалабаларни қўлга киритган.\nБугун «Сўнгги Император»нинг UFC чемпионлигини қўлга киритган олти нафар аралаш қоидалар жангчиларини «калтаклаган» жангларини эсга оламиз.\n1 - Антониу Родригу Ногейра\nНогейра 2008 йилда UFC камарини қўлга киритган. Федор билан эса 2003 ва 2004 йилларда икки марта жанг қилган. Иккала баҳсда ҳам «Сўнгги Император» ҳакамларнинг қарори билан ғалаба қозонган.\n2 - Марк Коулман\nМарк Коулман- ММА афсоналаридан бири. У 1997 йилда UFC чемпионлигини қўлга киритган. Марк ва Федор яқин дўстлар ҳисобланишади. Шундай бўлсада улар икки бор октагонда бир-бирига қарши жанг олиб борганлар. Биринчи жанг 2004 йилда ташкил қилинган бўлиб, унда Федор рақибини биринчи раунддаёқ қўл тирсаги усули билан мағлуб этган. Иккинчи жанг эса, 2006 йилда бўлиб ўтади. Бу жангда ҳам Емельяненко 2 раундда оғритувчи усул билан рақибини таслим қилади.\n3 - Кевин Рэндлмен\nКевин Рэндлмен 1999 йилда UFC чемпиони бўлади. Федор ва Кевин жанги 2004 йилда ўтказилади. Бу жанг Федорнинг фаолияти давомидаги энг ҳаяжонли жанг бўлади. Тўқнашувнинг дастлабки қисмида Кевин Федорни даҳшатли усул билан отиб юборишга эришади, лекин Федор ҳеч қандай жароҳат олмайди. Бу усулдан кейин «Сўнгги Император»га рақибини мағлуб этишга бир неча дақиқа кифоя қилди.\n4 - Тим Сильвия\nСильвия 2006 йилда UFC чемпионлигини қўлга киритган. Федор у билан 2008 йилда рўпара келади. Жангнинг дастлабки дақиқалариданоқ Федор рақибига кучли зарбалар йўллаб, уни бўғувчи усул билан тутиб олади. Шу тариқа, Тимни мағлуб этиш учун Емельяненкога бор-йўғи 36 сония етарли бўлади.\n5 - Андрей Орловский\nАндрей UFC камарини 2005 йилда қўлга киритган. «Питбулл» ва «Сўнгги Император» ўртасидаги жанг 2009 йилда ташкил қилинади. Баҳс биринчи раунднинг бошида Орловский Федорни бир нечта кучли зарбалар билан «сийлаган», лекин Емельяненко таслим бўлишни ҳаёлига ҳам келтирмайди. Шундан сўнг Федор қарши ҳужумга ўтиб, ўн қўли билан рақибига даҳшатли зарба йўллаб, биринчи раунддаёқ баҳсни якунлаб қўяди.\nФренк 2008 йилда Антониу Родригу Ногейрани мағлуб этганидан сўнг вақтинчалик UFC чемпионлигини қўлга киритади. Федор ва Мир жанги 2018 йилнинг 18 апрелда бўлиб ўтади. Жанг биринчи раунднинг 48-сониясида Федор рақибини техник нокаут билан мағлуб этади.\nММА. Миробод туманида "Ҳоким кубоги" ташкил этилди 0\n25 май 13:13:37\nMirko Crocop afsonaviy jangchi\n24 май 21:44:28\nMirconi qoshsaxam boladi bularni orasiga


Кўз қандай ишлаши ва миопия ҳақида батафсил курс | by Nodir Nazarov | Medium\nКўз қандай ишлаши ва миопия ҳақида батафсил курс\nМиопия ҳақида батафсил\nСизнинг кўзларингиз бузилмаган — касал эмас. Миопия сирли касаллик эмас. Псевдо миопия (чарчаш аломати) ва прогрессив миопия (объектив линза томонидан яратилган стимул) мавжуд. Агар сиз ушбу мақоладан фақат битта нарсани ўрганадиган бўлсангиз, бу биз миопияни “хато” ёки касаллик деб эмас, балки кўзнинг кўриш кучини аниқлашдаги ҳолат сифатида қараймиз. Кўзингизнинг биологияси қандай ишлаши қуйидаги видеода кўрсатилган.\nКўзларда аниқ тасвир қандай ҳосил бўлади? Ретина\nРетина кўз соққасининг орқа қисмида жойлашган. Олд қисмдаги линза узоқ ёки яқин атрофдаги нарсалардан қайтган нурни ретинага юборади. Мана шу ерда сигнал қайта ишланиб, миядаги тасвир кортексига жўнатилади.\nЎткир фокусни яратиш: силиер танаси.\nЁруғликни фокусга қаратиш учун кўзингиз мослашувчан линза ва думалоқ мушак (силиер)дан фойдаланади. Узоқ масофадан кўриш учун линза шакли мушакни бўшаштиришга имкон беради. Яқин масофага қарасангиз, линза шакли ўзгариши учун силиер таранглашади.\nПсевдо миопия: мушакларнинг спазми (сиқилиши).\nКўз асосан яқин масофада фокуслашга мўлжалланмаган. Узоқ вақт тортишиб туриши натижасида силиер мушаги сиқилиб, қотиб қолади. Агар тўлиқ бўшашмаса, линза узоқ масофада фокусга қайта олмайди. Бу ҳолатда узоқ масофадан кўришингиз хиралашади, ва кўпинча псведо (ёлғон) миопия ёки яқин масофа сабаб вақтинчалик миопия (NITM) деб номланади.\nПСЕВДО МИОПИЯДАН — ЖУДА КЎП ЯҚИН МАСОФАДАН ИШЛАШ ТУФАЙЛИ ФОКСЛОВЧИ МУШАКЛАРНИНГ ҚОТИБ ҚОЛИШИДАН БОШЛАНАДИ\nПсевдо Миопияни даволаш: кўзойнак ва линзалар\nПсевдо миопия — бу фокусга олувчи мушакларнинг спазмидир. Кўзингизнинг линзаси ҳали ҳам яқиндан кўриш режимда, чунки фокусланган мушак бўшашмади. Сиз узоқ масофага қараяпсиз, лекин линза ҳали ҳам яқиндан кўриш шаклида турипти. Натижада, узоқдаги тасвирлар сизнинг ретинангизда тўғри фокусга тушмайди. Шунинг учун узоқдаги тасвир хира кўринади. Кўзойнак ва контакт линзалар фокус нуқтасини кўзингизнинг орқасига суради, ва сизга узоқ масофадан тиниқ кўришга имкон беради.\nКЎЗОЙНАК РЕЦЕПТЛАРИ ЁН ТАЪСИРГА ЭГА: ПРОГРЕССИВ (ЎСУВЧИ) МИОПИЯ.\nКўзларингиз стимул(таъсир кўрсатувчи омил)ларга мослашади\nИнсонларнинг кўзлари линзадан(яъни кўзнинг линзаси)дан ретинагача бўлган узунлиги бўйича турлича бўлади (горизонтал ўзгариш деб ҳам аталади). Кўпчилигимиз “жуда қисқа” кўзлар билан туғиламиз, фан тили билан айтганда гиперметропик кўзлар(яқин масофани тиниқ кўра олмаслик). Вақт ўтиши билан атроф-муҳит таъсирида кўзларимиз узунлиги тўғирланади ва бизга ҳар қандай масофада тиниқ кўриш имкониятини беради. Кўзларимиз ана шундай яратилган — ташқи омиллар таъсирига мослашади.\nКўзойнаклар кўзимизни “узайтириш” стимули\nМанфий кўзойнак тақиш фокус текислигини кўз соққангизни орқасига қайтаради (эсланг: манфий линзалар сочувчи бўлади, яъни нурни орқароққа узатади). Бу миопия аломатини йўқотиш учун қисқа вақт ичида ишласа-да, шу билан бирга кўзингизда стимул яратади. Кўзингиз, яратилгани каби, табиий равишда янги стимулга мувофиқ ўзининг узунлигини тўғрилашга киришади.\nНатижа: сизнинг кўзларингиз узунлашади(чўзилади).\nБу кўпинча прогрессив(ёлғон) миопия деб аталади.\nМиопияни қайтариш калити: горизонтал ўзгариш икки йўналишда давом этади.\nБу миопияни қайтариш мавзусига бағишланган улкан, асосий ва марказий нуқта.\n1) Кўз — бу стимулга мослашувчи “машина”. Миопия шунчаки кўришдаги ўзгариш ҳолати, нуқсон, касаллик ёки “хатолик” эмас.\n2) Горизонтал ўзгариш ташқи омил таъсирида икки томонлама бўлади (қисқаради ёки чўзилади). Ушбу мақолада клиник тадқиқотлар бунинг далилини кўрсатади.\nКўзойнакдан қутулишнинг 4 босқичи\nУшбу видеода 6/6 кўриш қобилияти(20/20 деб ҳам аталади, 20 фут яъни 6 метр. Миопияси бўлмаганлар 6 метр масофадан кўра оладиган нарсаларни 6 метрдан кўра олиш, яъни узоқни тиниқ кўриш қобилияти)ни тиклаш учун керак бўладиган ишларни ўрганамиз. Бу қоидалар жуда оддий, лекин уларни ўрганиб татбиқ этишингиз жуда муҳим.\nМиопияни тўхтатиш ва ортга қайтаришнинг 4 қадами\nВидеонинг қисқача баёни:\nНима учун миопия ҳақида, кўзнинг биологияси ҳақида ўқиб бош оғритиб ўтиришимиз керак? Тайёргина қилишим керак бўлган ишларни айт, бўлди дейишингиз мумкин. Интернетда ёлғон маълумотлар етарлича кўп, сиз аввал маълумотларни тўғрилигини текширинг. Ушбу материаллар илмий тадқиқотлар хулосаси, инглиз тилини билганлар scholar.google.com сайтига бориб қуйидаги баъзи калит сўзларни ёзиб булар ҳақида маълумот олиши мумкин: pseudo myopia, hyperopic defocus, lens-induced myopia,transient myopia,active focus ва ҳкз. Балки рус тилида ҳам жуда кўп материаллар бўлиши мумкин, афсус ўзбек тилида бу ҳақида батафсил маълумотлар жуда кам. Мақсадим бошқалар ҳам бундан хабардор бўлсин, ва биз вақтида йўл қўйган хатога улар йўл қўймасин.\nБиринчи қилинадиган иш демак миопиянинг ўзи нима, нима учун узоқни яхши кўра олмаймиз, бунга нималар сабаб бўлади шуларни ўрганишимиздир. Муаммонинг сабабини билмай туриб уни тузатишга уринишимиз тўғри бўлмайди.\nКелинг, яна бир бор қисқача кўз ва кўзойнаклар қандай ишлашини эслаб оламиз. Миопиянинг бошланғич даражаси псевдо миопиядир. Кўпчилик ҳолатда, соатлаб яқин масофада ўқиш ёки ишлаш оқибатида кўзнинг силиер мушаклари спазми сабаб псевдо миопия пайдо бўлади.\nМиопия иккита нарса, биринчиси яқин масофада узоқ муддат ишлаш туфайли фокусга олувчи мушакнинг қотиб қолиши — псевдо миопия. Иккинчиси эса кўзойнак туфайли ҳосил бўладиган прогрессив миопия (lens-induced myopia). Кўзойнак псевдо миопия аломатларини вақтинча йўқотади, лекин бунинг натижасида кўзингиз чўзилишини бошлайди ва янада кучлироқ кўзойнакка ҳожат сеза бошлайсиз.\nЭнг биринчи қадам, узоқни кўриш учун мўлжалланган кўзойнакни яқин масофа учун ишлатмаслик. Чунки, бу яқин масофа учун жуда кучли корректировкадир, бу илмий тилда ҳйперопиc дефоcус деб аталади ва қизиққанлар бу ҳақида илмий мақолаларни топиб ўқиши мумкин. Мана шу прогрессив миопиянинг энг асосий сабабидир. Демак биринчи қиладиган ишимиз, яқинроқ масофа учун жуда кучли бўлмаган, фақат ўша масофани кўришга етарли даражада кучли бўлган кўзойнак олиш. Лекин қанчага камайтириш керак, иккала кўз икки хил бўлганда нима қилиш керак, булар ҳақида батафсил гаплашиб ўтамиз, булар ҳозирча умумий қоидалар.\nИккинчи қадам, кўзингиздаги ўзгаришни ўлчаб бориш. Агар кўзингизни кўриш қобилиятини ўлчамасангиз, ундаги ўзгаришни қандай пайқайсиз? Демак, кўзингиз қанчалик узоқ масофани тиниқ кўришини ўлчаб, қайд қилиб боришингиз керак бўлади. Оптикага борганингизда сизни кўзингизга турли линзаларни тақиб ҳарфларни кўрсатиши кўзингизни кўриш қобилиятини ўлчашдир. Буни уй шароитида ҳам қилишингиз мумкин, бу ҳақида батафсил яна гаплашамиз.\nУчинчи қадам, бу актив фокус. Яқинроқ масофа учун камроқ диоптриялик кўзойнак тақиш миопияни тўхтатади, ҳар қалай оптометрист сизга кучлироқ кўзойнак ёзиб беришига ҳожат қолмайди. Лекин бу кўриш қобилиятини яхшилашга етарли бўлмайди. Яқин масофадан кўп ишлаш миопияни яхшиламайди, минг машқлар қилинг, бунинг фойдаси йўқ. Актив фокус бу шундай чегараки, кўзингиз ўша масофадан ўтгандан кейин хиралаша бошлайди, ундан яқинроқда эса тиниқлашади. Буни аниқлаш учун яна бошқа видео қиламиз. Бунда кўз бироз хира кўради, лекин кўзни пирпиратиш — очиб-ёпиш билан бу хиралик йўқолади ва тасвир тиниқлашади. Буни ўрганиш бироз вақт олиши мумкин, худдики қош қоқишни ёш болага оғзаки ўргатиш қандай қийин бўлса бу ҳам шундай. Уни ўзингиз ҳис қилиб, тажрибада топишингиз керак бўлади.\nТўртинчи қадам эса, узоқ масофага қарашни талаб қиладиган машғулотларни кўпайтириш. У ҳоҳ спорт бўлсин, ҳоҳ кўчада юриш, нима бўлса ҳам уй ичида, компютер ёки телефон экрани рўпарасида ортиқча, керакциз ўтирмаслик одатини пайдо қилиш. Агар сизга кўзнинг қиймати телефонда бекор вақт ўтказишдан кўра муҳимроқ бўлса, албатта кўчага чиқиб нимадир фойдалироқ иш билан шуғулланишга баҳона топа оласиз.


Вазирингизни танийсизми: Соғлиқни сақлаш вазири – ТАФСИЛОТ\nТафсилот 1496 марта кўрилган\nВазирингизни танийсизми: Соғлиқни сақлаш вазири\n“Вазирингизни танийсизми” лойиҳаси давом этади. Tafsilot.uz бу сафар Ўзбекистон Республикаси Соғлиқни сақлаш вазири таржимаи ҳоли, босиб ўтган йўли, фаолияти билан таништиришни мақсад қилди.\n1955 йили Тошкент шаҳрида туғилган.\n1978 йили Ўрта Осиё медицина педиатрия институти педиатрия факультетини мувофаққиятли битирган, мутахассислиги болалар анестезиолог-реаниматологи.\n1978—1980–йиллари Ўрта Осиё медицина педиатрия институти болалар хирургияси кафедрасининг анестезиология ва реаниматология курси клиник ординатори.\n1980—1982–йиллари Ўрта Осиё медицина педиатрия институти болалар хирургияси кафедрасининг анестезиология ва реаниматология курси катта лаборанти.\n1981 йили номзодлик диссертациясини мувофаққиятли химоя қилиб тиббиёт фанлари номзоди илмий даражага эга бўлди.\n1982—1987–йиллари Ўрта Осиё медицина педиатрия институти болалар хирургияси кафедрасининг анестезиология ва реаниматология курси ассистенти.\n1987—1993–йиллари Тошкент врачлар малакасини ошириш институти ассистенти, доценти, ўқув-услубий марказининг бошлиғи, педиатрия факультети декани.\n1993—1994–йиллари Соғлиқни сақлаш вазирлигининг Оналик ва болаликни муҳофаза қилиш Бош бошқармаси бошлиғи.\n1994 йили докторлик диссертациясини химоя қилиб, тиббиёт фанлари доктори илмий даражага эга бўлди.\n1994—1999–йиллари Ўзбекистон Республикаси Президенти Девонининг Фан, таълим ва ижтимоий муаммолар масалалари бўйича Давлат маслаҳатчиси хизмати консультанти, етакчи консультанти.\n1999—2009–йиллари Тошкент педиатрия медицина институти ректори.\n2009—2012–йиллари Ўзбекистон Республикаси Соғлиқни сақлаш вазирининг биринчи ўринбосари.\n2012 йилдан буён Ўзбекистон Республикаси Соғлиқни сақлаш вазири.\nҚабул куни: ҳафтанинг пайшанба куни соат 16.00 дан 18.00 гача\nТелефон:+998 (71) 239-48-08\nФакс:+998 (71) 244-10-33\nЭлектрон почта: info@minzdrav.uz\nМанзил: Тошкент шаҳри, 100011, Шайхонтаҳур тумани, Навоий кўчаси, 12\nМажбуриятлари, вазифалари, ҳуқуқлари:\nамалдаги қонун ҳужжатларига мувофиқ бошқа ҳуқуқларга эга.\nВазирликнинг расмий веб-сайти (www.minzdrav.uz)\nКалит сўзлар: биография, вазир, медицина, очиқлик, ошкоралик, соғлиқни сақлаш, тиббиёт, шаффофлик


22.02.2020 16:55 0 1354\nАҚШ Давлат котиби Майк Помпеонинг баёнотига кўра, Қўшма Штатлар 29 феврал куни толиблар билан шартнома имзолашга тайёрланмоқда.\nАҚШ аввалроқ «Толибон» билан Афғонистондаги етти кун тинчлик масаласини муҳокама қилган. Бу вақтда «Толибон» радикал ҳаракати портлашлар ва ракета ҳужумларини уюштирмасликка ваъда берган. Хабар қилинишича, мамлакатда зўравонликни камайтириш даври яқин кунларда бошланиши керак. «Tolo» каналининг Афғонистон Миллий Хавфсизлик Кенгашининг қарорига таяниб хабар беришича, Афғонистонда тинч етти кун жараёни жума кунидан шанбага ўтар кечаси бошланади.\n«Сўнгги ҳафталарда Дохадаги АҚШ музокарачилари «Толибон» ҳаракати билан Афғонистондаги зўравонликни камайтириш учун келишиб олдилар. Ушбу чоралар муваффақиятли амалга оширилганидан сўнг АҚШ ва «Толибон» гуруҳи ўртасида битимни имзолаш жараёнида олдинга бориш кутилмоқда. Биз «Толибон» билан келишувни имзолашга тийёрланяпмиз», — деди Помпео.\nКоронавирус Кеча, 08:52


16:03 14.11.2017 (Янгиланган 16:09 14.11.2017) Ҳавола олиш\nДавлат комиссияси Ўзбекистонда 13 та конлар заҳираларини баҳоланганини ва йил охирига қадар яна 13 та кон бўйича заҳиралар аниқланишини хабар қилишди.\nТОШКЕНТ, 14 ноя — Sputnik. Ўзбекистон президенти Шавкат Мирзиёев Тошкентда ўтказилаётган геологик разведка ишларининг самарадорлигига ва минерал хом-ашё ва қимматбаҳо металлар заҳира базаларини кенгайтиришга бағишланган мажлис ўтказди.\nДавлат раҳбарининг сўзларига кўра, бугунги кун тартибида ер ости бойликларини геологик разведка қилиш, фойдаланиш, қўриқлаш ва бошқариш масалаларига боғлиқ бир қатор долзарб масалалар турибди.\n“Ушбу соҳада ер ости бойликларидан самарали фойдаланиш, уларни қўриқлаш ва бошқариш борасида аниқ механизм йўқ. Хорижий давлатлар тажрибасини ўрганиш ёрдамида, Давлат геология ва минерал ресурслар қўмитасининг бутунлай янги таркиби ва фаолиятининг янги йўналишларини ишлаб чиқиш керак, унинг салоҳиятини ошириш керак”, — деди Мирзиёев.\nТадбирда айтилишига кўра, ушб йил давомида давлат комиссияси томонидан Ўзбекистонда 13 та конлар бўйича фойдали қазилмалар заҳираларини баҳоланган. Йил охирига қадар яна 13 та кон бўйича заҳиралар аниқланиши режалаштирилган.\nГеологик разведка самарадорлигини ошириш мақсадида соҳа босқичма-босқич янгиланиб боради. Масалан лабаратория-таҳлилий асбоб-ускуналар базаси янгиланади, 2018 йилдан бошлаб аэрогеофизик метод қўлланила бошлайди.\nПрезидент республиканинг тоғ-кон саноати етакчи корхоналаридан бўлган Навоий ва Олмалик комбинатлари фаолиятида алоҳида тўхталиб ўтди.\nХусусан, Навоий тоғ-кон комбинатида 2026 йилга қадар умумий қиймати 3,6 миллиард доллар бўлган 27та лойиҳа амалга ошириш режалаштрилган. Бунинг натижасида ишлаб чиқариш ҳажми 30%га ошиши ва 31 минг иш ўринлари яратилиши керак.\nОлмалиқ тоғ-кон комбинатида умумий қиймати 2,7 миллиард доллар бўлган 18та сармоявий лойиҳалар амалга оширилмоқда. Улар орасида "Ёшлик-1" ва "Ёшлик-2" янги конлар, "Самарчуки" — ер ости конини ўзлаштириш ҳамда Сурхондарёнинг Шеробод туманида цемент заводи қуриш лойиҳалари бор.\nМирзиёев, шунингдек Давлат геология ва минерал ресурслар қўмитасига соҳани замонавий мутахассислар билан таъминловчи, соҳанинг энг янги йўналишларини ўрганувчи таълим муассаси ташкил қилиш ташаббусини киритди.


МУШАК ЧИҚАРАМАН, ДЕБ...\nмайиб бўлиб қолманг\nБугун аксарият ёшлар қисқа муддатда қадди-қоматини расо қилишни хоҳлайди. Шу сабаб ҳам кўпчилиги фитнес, бодибилдингга қатнайди.\nЧунки спортнинг бу турлари ёш танламайди ва ҳамма учун бирдек мос келади. Лекин улар билан шуғулланишнинг ҳам ўз қонун-қоидаси бор. Кўпчилик бунга амал қилмай, нотўғри шуғулланиб, соғлиғига жиддий зарар келтиради.\nБодибилдинг билан фақат 16 ёшдан кейин шуғулланган маъқул. Шунда ҳам аввалига енгил-енгил машқларни бажариш керак. Аслида ушбу спорт турининг ҳеч қандай зарари йўқ. Фақат машқ залида тўғри шуғулланиш талаб этилади. Бунинг учун, аввало, баданни яхшилаб қиздириш (югуриб, тез юриб ва ҳоказо) тавсия этилади.\nБаъзилар озғин бўлса, «аввал тўлишиб, сал вазн олганимдан сўнг шуғулланишга бораман», деб ўйлайди. Бу нотўғри. Машқ залига озғинми-семизми, ҳамма соғлом бўлиш учун боради. Мураббий унинг вазни, бўйи, саломатлиги, олдин қандай касалликларга чалинганини ҳисобга олган ҳолда алоҳида дастур тузади ва шу асосда у билан ишлайди.\nФитнес билан шуғулланиш натижасида остеохондроз, бўғимларда туз йиғилишининг олди олинади. Лекин гепатитга чалинганлар эҳтиёт бўлиши керак. Улар оғир кўтармаслиги, енгил машқлар бажариши лозим.\nАйримлар «ёз ойларида шуғулланмасдан, салқин кунлар тушиши билан яна машқларни бошлаш мумкин экан», дея сўрайди. Бу ҳам нотўғри. Бир кун машқ залида шуғулланганингизда бир қадам олдинда бўлсангиз, шуғулланмаган кунингиз икки қадам ортда қоласиз. Тўғри, мавсумга ҳам қаралади. Лекин бу бутун ёз давомида шуғулланишни буткул тўхтатиш керак, дегани эмас. Фақат ёз ойларида юклама сал камайтирилади.\nБаъзан энди шуғуллана бошлаганлар қисқа фурсатда қадди-қоматини ўзгартиришни истаб, турли кимёвий дори воситаларини сотиб олмоқчи бўлади. Уларнинг айримлари соғлиққа салбий таъсир кўрсатиб, гепатит (сариқ), ошқозон-ичак, буйрак, юрак ва жинсий аъзолар касалликларини келтириб чиқариши мумкин. Шу боис бу борада мураббий маслаҳатига қулоқ тутиш зарур.\nТўғри, бундай кимёвий дори воситалари кишини семиртириши ёки оздириши мумкин. Лекин маълум вақт ўтгач, ўзидан турли асоратлар қолдиради. Қанчалик тез семиртирган бўлса, шунча тез оздиради. Шу боис, кўпроқ оқсилга, углеводга бой табиий озиқ-овқат истеъмол қилиш тавсия этилади. Мазкур спорт тури билан шуғулланаётганлар кунига 4-5 маҳал овқатланиши керак. Озмоқчи бўлганлар эса камроқ тановул қилгани яхши. Кўп оқсилли овқатлардан истеъмол қилиш керак, чунки бу спорт турида интенсив оқсил алмашинуви кузатилади.\nАгар тана вазнининг ортиши мушак тизимининг ривожланиши ҳисобига бўлса, (ёғ тўпланиши эмас) яхши ҳисобланади. Ўсимлик мойлари жигарнинг липоидлар ҳосил қилувчи функциясини пасайтиради ва жигарнинг ёғ инфильтрацияси олдини олади. Ўсимлик мойлари таомномадаги ёғ миқдорининг 25 фоизини ташкил этиши керак. Бунда кунгабоқар ҳамда маккажўхори мойлари катта аҳамиятга эга. Кунгабоқар таркибида Е витамини мавжуд ва у мушак фаолиятини кучайтиради.\nЎзбекистон бодибилдинг ва фитнес федерацияси аъзоси, спорт устаси\n16:18, 17.05.2018 ✔73\n14:49, 19.04.2018 ✔140\n17:17, 15.03.2018 ✔234\n✔ 73  16:18, 17.05.2018\n✔ 140  14:49, 19.04.2018\n✔ 234  17:17, 15.03.2018\n✔ 313  17:46, 01.03.2018\n✔ 305  10:43, 09.02.2018


"Сув ва туз" китоби, Поль Брэгг\nСоғлом овқатланиш бўйича жаҳон миқёсидаги мутахассис Поль Брэгг ва унинг қизи Патриция саломатлигини сақлаш ҳамда уни бир маромда ушлаб туриш ниятида бўлган барча инсонлар учун китоб ёзишди. Китоб асосида муаллифлар томонидан инсон саломатлиги ва озиқ-овқат маҳсулотлари соҳасида йиллар давомида олиб борилган тадқиқотлар натижасида тўпланган даллилар ётади. Бу китобдан оладиган билимларингиз барвақт қариш ва турли хил касалликлардан омонда бўлиб, кўп йиллар давомида бахтли ҳамда жўшқин бўлган ҳолатда ҳаётдан завқланишингизга хизмат қилади. Китоб сизга табиат билан ҳамжиҳатликда яшашни, унинг қонунларига қарши чиқмасликни ўргатади. У сизнинг саломат ҳаётга бўлган чиптангизга айланади.


Блаттер: Платини “жентльменлик келишуви” бўйича 2 млн доллар олган\n01:27 / 17.10.2015\nФИФА президенти лавозимидан вақтинчалик четлатилган Йозеф Блаттер УЕФА президенти Мишель Платинига берилган 2 млн доллар тўлиқ қонуний бўлганини таъкидламоқда. Бу ҳақда Блаттер RRO TV телеканалига берган интервьюсида айтиб ўтди.\nБлаттер тўлов у билан Платини ўртасидаги “жентльменлик келишуви” бўйича амалга оширилганини айтиб ўтди.\nМаълумот учун, 8 октябрда ФИФАнинг ахлоқ бўйича қўмитаси Блаттерни, ФИФА бош котиби Жером Валькени ва УЕФА раҳбари Мишель Платинини коррупцион можаро туфайли 90 кунга ўз лавозимларидан четлатган эди. Блаттер Платинига ноқонуний тарзда 2 млн доллар берганликда гумон қилинмоқда.


LG G5 сотувнинг илк кунлариданоқ аъло натижани кўрсатмоқда\n23:45 / 03.04.2016\nLG G5 флагман смартфони Жанубий Кореяда сотувга чиқарилди. Маълумотларга кўра, у аввалги модель LG G4 смартфонига нисбатан уч марта яхшироқ сотилмоқда. The Korea Herald нашрининг ахборотига кўра, LG сотувнинг биринчи кунидаёқ 15000та G5 смартфонини сотишга муваффақ бўлган. LG G4 смартфонлари эса илк сотувлар вақтида 5 мингга яқин сотилган. Бозор таҳлилчиларининг фикрича, LG бутун дунё бўйлаб LG G3 каби 10 миллионлаб янги қурилма нусхаларини ишлаб чиқаришга қодир.\nЯнги смартфоннинг юқори даражада машҳурликка эришгани сабабини узоқ муҳокама қилиш мумкин. Бироқ унинг энг ажралиб турувчи жиҳатлари – смартфоннинг ноодатий модулли дизайни ва аксессуарлар ҳамда LG Friends перифериясининг кенг тўпламга эгалиги. Яқин кунларда LG G5 Кореянинг иккинчи йирик оператори сифатида яна 1-2 мингга яқин қурилмаларни сотиш имкониятига эга бўлган ҳолда электрон бозорга қўйилади.\nХабар қилинишича, LGнинг маҳаллий бўлинмалари смартфонларни тўхтовсиз ишлаб чиқариш учун 24 соатли иш тартибига ўтган. Galaxy S7 ва S7 Edge смартфонлари биринчи 48 соат ичида ўз юртида 100 мингга яқин сотилган.


Чилонзор туманида юз берган ҳодиса бўйича ИИББ маълумот берди\nТошкент +0,3 °C\n9 Дек 2019 765\n7 декабрдан 8 декабрга ўтар тунда тахминан соат 3:10 да Чилонзор туманидаги Муқимий ва Байналминал кўчалари кесишмасида “Лабо” русумли автомобилни бошқариб борган ҳайдовчи бетон тўсиққа тўқнашган.\nЙТҲ натижасида “Лабо” автомобили ағдарилиб кетган. Ҳайдовчига ёрдам бериш учун ИИББ ходимлари ва ҳодиса гувоҳлари келиб, автомобилни ғилдиракларига ўнглаб қўйишган.\nАммо нимагадир “Лабо” ҳайдовчиси машинадан тушмаган. Воқеа жойига биринчи бўлиб етиб келган ППХ ходими йўл ҳаракати хавфсизлиги хизматига ЙТҲ ҳақида хабар берди. Ҳайдовчидан тиббий ёрдам кераклиги ҳақида сўрамоқчи бўлганида, ППХ ходими ҳайдовчининг ғайритабиий ҳаракатлари ва гапларига ҳамда ҳаракатларида мувофиқлик йўқлигига эътибор қаратиб, бу ҳақда ЙПХ инспекторларини огоҳлантирган.\nТахминга кўра ҳайдовчи психотроп воситалар ёки спиртли ичимликлар таъсири остида бўлган. Кутилмаганда ҳайдовчи ЙТҲ жойига етиб келган ЙПХ инспекторларига қаршилик кўрсата бошлаб, тинчланиш ва жамоат тартибини сақлаш ҳақидаги чақирувларга жавобан тажовузкорона ҳаракатлар қилган.\nЁнидаги пичоғини чиқариб, кимда ким яқинлашса унга жароҳат етказиши билан қўрқитарди. Ўтиб кетаётган ҳайдовчи ва пиёдалар тўхтаб томоша қила бошлаганлари сабабли ҳодиса атрофида одам кўпая бошлагач, фуқаролар ва ходимлар ҳаёти ва соғлиғи учун реал хавф юзага келган. Шунда ЙПХ инспектори кичик сержант Т.О. табель қуролини қўллашга қарор қилади. ЙПХ инспектори бир неча марта ҳайдовчини қўрол қўллаши ҳақида огоҳлантиришига қарамасдан, ҳайдовчи ўзини агрессив тутишда давом этиб, ходимларга пичоқ санчимоқчи бўлган. Шундан сўнг ЙПХ инспектори йўриқномага мувофиқ ҳаракат қилиб, осмонга ўқ узган. Бу ҳам қоидабузарга таъсир қилмаганидан сўнг, унинг оёғига қарата ўқ ўзди. Фақатгина шундан сўнг қоидабузар пичоғини ташлаган. Унинг қўллари кишанланиб, тиббий ёрдам кўрсатиш учун шифохонага етказилган.\nҲайдовчининг шахсини аниқлаш бўйича олиб борилган ишлар натижасида у – Шайхонтоҳур туманида яшовчи, муқаддам Ўзбекистон Республикаси Жиноят кодексининг 97 (“Қасддан одам ўлдириш”) ва 109-моддалари (“Қасддан баданга енгил шикаст етказиш”) бўйича судланган 43 ёшли Нусрат И. эканлиги маълум бўлди.\n“Лабо” автомобили салонида очиқ ҳолатдаги ароқ ва коньяк шишалари топилган.\nЧилонзор тумани прокуратураси Нусрат И.га нисбатан жиноий иш қўзғатилиши масаласи билан шуғулланмоқда.\nТошкент шаҳар ИИББ бошлиғи генерал-майор Джураев Р. ходимларни рағбатлантириш ҳақида топшириқ берди, деб хабар қилади ИИББ матбуот хизмати.\n1 Янв 2020 5868\n24 Янв 2020 5249\n4 Янв 2020 4336\n10 Янв 2020 3212\n3 Янв 2020 2934\n10 Янв 2020 2882\n22 Янв 2020 2735\n11 Янв 2020 2733\n8 Янв 2020 2646\n10 Янв 2020 2536\n26 Янв 2020 2459\n4 Янв 2020 2403\n31 Дек 2019 2059\n7 Янв 2020 2056\n10 Янв 2020 2000\n16 Янв 2020 1958\n24 Янв 2020 1783\n31 Дек 2019 1782\n20 Янв 2020 1742\n24 Янв 2020 1627